open-index/open-wikipedia-markdown huggingface dataset:
মুজিব পৰদেশী

**মুজিব পৰদেশী** বাংলাদেশী এজন জনপ্ৰিয় কণ্ঠশিল্পী। তেখেত লোকগীত্ৰ সোঁত শিল্পী হিচাপে বিশেষ পৰিচিত। তেওঁৰ প্ৰকৃত নাম মুজিবুৰ ৰহমান মোল্লা।
## জন্ম আৰু পৰিয়াল
তেওঁৰ পিতাকৰ নাম ইউছুফ আলী মোল্লা। তেখেত পাকিস্তানৰ কৰাচিত ব্যৱসা কৰিছিল। মুজিব পৰদেশী কৰাচীত জন্মগ্ৰহণ কৰে। ৬ ভনি, ৩ ভাইৰ মাজত তেখেত সবাৰে ডঙৰ। ১৯৬৫ চনত ১১ বছৰ বয়সত ঢাকালৈ উটি আহে। ঢাকা বিশ্ববিদ্যালয়ৰ পৰা তেখেত মাষ্টাৰ্চ ডিগ্ৰী লাভ কৰে।

## সঙ্গীত জীৱন
কৰাচীত ওস্তাদ আশিক আলীৰ পৰা তবলা শিকা আৰম্ভ কৰে। শৈশবত ওস্তাদ গোলাম হায়দাৰ আলী খান, ওস্তাদ ফজলুল হক, ওস্তাদ আমানুল্লাহ'ৰ পৰা শাস্ত্ৰীয় সঙ্গীতত তালিম লৈছিল। ওস্তাদ মনিৰ হোছেন খান তথা ওস্তাদ সাজ্জাদ হোছেন খানৰ পৰা তবলা শিকিছে। তেখেত দীৰ্ঘদিন ধৰি লোকগীতৰ কিংবদন্তী আবদুল আলীমৰ লগত গীত গাইছে। তেখেত গণমানৱৰ বাবেও গীত গাইছে। তেখেত স্বাধীন বাংলা বেতাৰকেন্দ্ৰৰ এজন শিল্পী আছিল

## জনপ্ৰিয় গীতসমূহ
মুজিব পৰদেশীৰ জনপ্ৰিয় সমূহৰ মাজত অন্যতম গীতবোৰ হ’ল:
* *[[কলমে নাই কালি]]*,
* *[[আমি বন্দী কাৰাঘৰে]]*,
* *[[তোমায় আমি হলেম অচেনা]]*,
* *[[আমাৰ সাদা দিলে কাদা লাগাই গেলি ৰে বন্ধুয়া]]* ,
* *আমি যাৰ লাগি হইলাম অনুৰাগী গো প্ৰাণসজনী*,
* *আমাৰ জনম গেলো কাঁদিতে*,
* *আমাৰে নি পড়ে তোমাৰ মনে?*
* *আমাৰ সোনা বন্ধু ৰে*

## তথ্যসূত্ৰ

শ্ৰেণী:বাংলাদেশৰ ব্যক্তি
গৌতম বৰা

**গৌতম বৰা** () এগৰাকী চলচ্চিত্ৰ পৰিচালক। ১৯৭৪ চনত তেওঁ গুৱাহাটী বিশ্ববিদ্যালয়ৰ পৰা স্নাতক ডিগ্ৰী আৰু ১৯৮৩ চনত জাৰ্মানীৰ পটচডাম, বাবেলবাৰ্গৰ কনৰাড ৱ’ল্ফ ইঞ্চটিটিউটৰ পৰা তেওঁ চলচ্চিত্ৰ আৰু টেলিভিচন পৰিচালনা সম্পৰ্কীয় ডিগ্ৰী লাভ কৰে। ১৯৮৬ চনত ‘উইভাৰচ্ অৱ গোল্ডেন খ্ৰে়ড’ তথ্যচিত্ৰখনৰ পৰিচালনাৰে তেওঁ চলচ্চিত্ৰ জগতত ভৰি দিয়ে। তথ্যচিত্ৰখন জাৰ্মানীৰ ২৯তম লাইপজিগ চলচ্চিত্ৰ মহোৎসৱত প্ৰদৰ্শিত হয়। তাৰপিছত প্ৰথম ৰাগিনীৰ (১৯৮৭) সহযোগী পৰিচালক আৰু অগ্নিস্নানৰ (১৯৮৫) সহকাৰী পৰিচালক ৰূপে কাম কৰে। প্ৰথম ৰাগিনীৰ তেওঁ যুটীয়াভাবে চিত্ৰনাট্যও ৰচনা কৰিছিল।

ৱশ্ব'বিপো (১৯৯০) তেওঁ পৰিচালনা কৰা প্ৰথম পূৰ্ণাঙ্গ কাহিনীচিত্ৰ। কাৰ্বিআংলং জিলা পৰিষদে প্ৰযোজনা কৰা এই ছবিখন কাৰ্বি ভাষাৰ প্ৰথম চলচ্চিত্ৰ। ৱশ্ব’বিপোই ‘পৰিচালকৰ প্ৰথম ছবি’ৰ ৰাষ্ট্ৰীয় চলচ্চিত্ৰ বঁটা ভাৰতীয় পেনোৰামাত প্ৰদৰ্শিত হয়।

এন আনএণ্ডিং একপেনচ্ (An Unending Expense), চনচ অফ আব’টানি- দ্য মিচিং (Sons of Abotani-The Missing), ওল্ড মেন ৰিভাৰ (Old Man River) আদি গৌতম বৰা নিৰ্মিত কেইখনমান তথ্যচিত্ৰ। ৩৯তম ৰাষ্ট্ৰীয় চলচ্চিত্ৰ মহোৎসৱত ‘চনচ অফ আব’টানি- দ্য মিচিঙে’ ১৯৯১ৰ শ্ৰেষ্ঠ অনা-কাহিনী চলচ্চিত্ৰৰ ৰাষ্ট্ৰীয় বঁটা লাভ কৰে। 
## তথ্য উৎস

শ্ৰেণী:অসমৰ চলচ্চিত্ৰ পৰিচালক
শ্ৰেণী:কাৰ্বি ভাষাৰ চলচ্চিত্ৰ পৰিচালক
শ্ৰেণী:সংক্ষিপ্ত জীৱনী
অসমৰ বিলসমূহৰ তালিকা

বিল হৈছে চাৰিওফালে স্থলভাগে ঘেৰি থকা দ আৰু বহল স্বাভাৱিক জলভাগ। সাধাৰণতে গংগা-ব্ৰহ্মপুত্ৰ সমভূমি অঞ্চলৰ পূব ভাৰতীয় ৰাজ্য অসম আৰু পশ্চিম বংগৰ লগতে বাংলাদেশৰ হ্ৰদৰ দৰে বৃহৎ স্থিতিশীল পানীৰে পূৰ্ণ আদ্ৰভূমিক বুজাবলৈ বিল শব্দটো ব্যৱহাৰ কৰা হয়। কেন্দ্ৰীয় আন্তদেশীয় ফিছাৰী গৱেষণা প্ৰতিষ্ঠানৰ সমীক্ষা অনুসৰি অসমত ১৩৯২খন বিল আছে। পঞ্জীয়ন নোহোৱা প্ৰায় ৭০ শতাংশ অঞ্চল খেতি কৰিব পৰা এলেকাৰ ভিতৰত পৰে। অসমৰ উল্লেখযোগ্য বিলসমূহৰ তালিকা তলত উল্লেখ কৰা হ'ল:
## তিনিচুকীয়া জিলা
*মাগুৰী মতাপুং বিল 
*উদয়পুৰ বিল
*ৰামপুৰ বিল
## ডিব্ৰুগড় জিলা
*লমঘৰী বিল
*চাচনি মেৰবিল
*দিহিংএৰাসুঁতি বিল
*মাইজান বিল

## শিৱসাগৰ জিলা
*বোকা বিল
*বৰবোকা বিল
*দিখৌমোমাই বিল
## যোৰহাট জিলা
*গড়ৰমাজ বিল
*বৰচলা বিল 
## গোলাঘাট জিলা
*শংকৰ বিল
*ন বিল
*গৰুচৰা বিল
*গেলাবিল
*মৰিদিচৈ বিল
## ধেমাজি জিলা
*হলৌডোঙা
*ফুটুকাবাৰী
*কেঁচুখানা
*পোৱাশইকীয়া
*পাভমাৰি 
*কাণিবিল
*
## লখিমপুৰ জিলা
*বিলমুখ
*মৰিচাম্পৰা
## নগাঁও জিলা
*সমৰজান 
*মেৰ
*শিৱস্থান
*চামগুৰি
## মৰিগাঁও জিলা
*চৰণ বিল
*মৰি বিল
## শোণিতপুৰ জিলা
*দীঘলী বিল
*খাৰৈ বিল
*গৰৈমাৰি বিল
## দৰং জিলা
*মৈলহাতা
*বধিসিঁচি 
*গাথাইয়া
## কামৰূপ জিলা
*চানডুবি বিল
*দীপৰ বিল
*শিলসাঁকো বিল
*মন্দিৰা বিল 
*বাঘেশ্বৰী বিল
*ৰঙালী বিল
*ডৰা বিল
*চেলচেলা বিল
## গোৱালপাৰা জিলা
*টাৰণৰঙা
## নলবাৰী জিলা
*ঘগ্ৰাজান 
*চথাজান
*মৰাচাউলখোৱা
## বৰপেটা জিলা
*কপলা বিল
*চটকপলা বিল
*তভা বিল
*অল্পজান বিল
*বৰদুৱা
*আঁৰি বিল
*গৰা বিল
*গৰৈমৰা বিল
*গোমি বিল
*চিকনচৰা বিল
*চতলা বিল
*কহুৱা বিল
*ভেল্লা বিল
*ভেলেকী বিল
*লঠঙা বিল
## কৰিমগঞ্জ জিলা
*সোণ বিল
## তথ্য উৎস

শ্ৰেণী:অসমৰ ভূগোল
শ্ৰেণী:অসমৰ পৰ্যটনস্থলী
শ্ৰেণী:হ্ৰদ
শ্ৰেণী:অসম সম্পৰ্কীয় তালিকা
শ্ৰেণী:বিল
বিল

**বিল** হৈছে চাৰিওফালে স্থলভাগে ঘেৰি থকা দ আৰু বহল স্বাভাৱিক জলভাগ। সাধাৰণতে গংগা-ব্ৰহ্মপুত্ৰ সমভূমি অঞ্চলৰ পূব ভাৰতীয় ৰাজ্য অসম আৰু পশ্চিম বংগৰ লগতে বাংলাদেশৰ হ্ৰদৰ দৰে বৃহৎ স্থিতিশীল পানীৰে পূৰ্ণ আদ্ৰভূমিক বুজাবলৈ বিল শব্দটো ব্যৱহাৰ কৰা হয়। ইয়াৰ বিপৰীতে নদী বা খাৱৈৰ গতিশীল পানীৰ উৎসক বুজাবলৈ খাল শব্দটো ব্যৱহাৰ কৰা হয়। অসমীয়া আৰু বঙালী দুয়ো ভাষাতে পানীৰে পূৰ্ণ ডাঙৰ আদ্ৰভূমিক বিল বোলা হয়। বিস্তীৰ্ণ আৱদ্ধ অলুণীয়া পানীৰ জলাশয় বিলসমূহ মূলতঃ নিম্নভূমি অঞ্চল। বেছিভাগ বিলত শুকান ঋতুত পানী শুকাই যায়। তাৰপিছত এই অঞ্চল খেতি আৰু জীৱ-জন্তুৰ চৰণীয়া অঞ্চল হিচাপে ব্যৱহাৰ কৰা হয়। বাৰিষা কালত এই নিম্নভূমিবোৰ পানীৰে পৰিপূৰ্ণ হৈ পৰে। সাধাৰণতে বিলৰ গভীৰতা অতি বেছি নহয়। কিন্তু ডাঙৰ বিলবোৰৰ গভীৰতা অতি বেছি আৰু প্ৰায় গোটেই বছৰ ধৰি পানী থাকে।

## উৎপত্তি
বিল বহু ধৰণে গঠন হব পাৰে। যদি নিম্নভূমিত পানী নিষ্কাশন প্ৰণালী নাই বা জলনিষ্কাশন পথ বন্ধ থাকে, তেনেহ'লে বানপানীৰ পিছত সেই অঞ্চলত পানী বন্ধ হৈ যায়। পুনৰ যেতিয়া বৰষুণ বেছি হয় পানী জমা হৈ বিলৰ সৃষ্টি হয়। কেতিয়াবা নদীৰ পথ সলনি হয় আৰু বিলৰ উৎপত্তি হব পাৰে। সঘনে গতিপথ সলনি কৰা নদী বা সুঁতিৰ পৰা অশ্বখুৰা আকৃতিৰ বিলৰ সৃষ্টি হয়। এনে বিল কেতিয়াবা নদীৰ লগত সংযুক্ত হৈ থাকে। তদুপৰি ১৮৯৭ আৰু ১৯৫০ চনৰ ভূমিকম্পৰ পৰিণতিতো এনে ধৰণৰ বহু বিল গংগা আৰু ব্ৰহ্মপুত্ৰ উপত্যকাত সৃষ্টি হৈছিল বুলি ভূবিজ্ঞানীসকলে মত প্ৰকাশ কৰিছে।

## বিলৰ উপকাৰীতা
বিলসমূহ জলজ জৈৱবৈচিত্ৰ্যৰ বাবে জনাজাত। প্ৰতি বছৰে প্ৰব্ৰজন কৰা বহু প্ৰজাতিৰ চৰাইবোৰ এই বিলবোৰলৈ আহে। জলজ উদ্ভিদ আদিৰে ভৰপূৰ এই বিলবোৰ প্ৰাকৃতিক ভাৰসাম্য ৰক্ষা কৱাত অপৰিসীম গুৰুত্ব আছে। বিলৰ উদ্ভিদ প্লাৱক সমূহে বায়ুমণ্ডলত অক্সিজেন গেছ এৰি দিয়ে। তদুপৰি এই জলজ উদ্ভিদবোৰে পানীত হোৱা প্ৰদূষণ ৰোধতো সহায় কৰে। অসমৰ থলুৱা মাছৰ ভঁৰালস্বৰূপ এই বিল ওপৰত নিৰ্ভৰ কৰিয়েই বহু মৎসজীৱী পৰিয়াল বৰ্তি আছে। স্থানীয় বায়ুশ্বাসী মাছৰ লগতে আলংকৰিক মাছেৰে পূৰ্ণ এই বিলবোৰত পলুভক্ষী আৰু ঔষধি গুণসম্পন্ন মাছ পোৱা যায়। বিলসমূহে বানপানী প্ৰতিৰোধ কৰাত বিশেষ সহায় কৰে। ই অতিৰিক্ত পানী ভাগ ধৰি ৰাখে আৰু আশে-পাশে থকা ঠাইবোৰ প্লাৱিত হোৱাৰপৰা ৰক্ষা কৰে। তদুপৰি ইয়াত থকা বিভিন্ন জলজ উদ্ভিদে পানীৰ সোঁত প্ৰতিৰোধ কৰে আৰু বানপানীৰ ভয়াবহতা কম কৰাত, গৰাখহনীয়া ৰোধ কৰাত সহায় কৰে।

বিলৰ জৈৱ বৈচিত্ৰ্য আৰু নান্দনিক প্ৰাকৃতিক পৰিৱেশে নানা পৰ্যটককো আকৰ্ষণ কৰে।

## লগতে চাওক
* অসমৰ বিলসমূহৰ তালিকা

## তথ্য উৎস

শ্ৰেণী:ভূগোল
দুৰ্গাময়ী বৰা

**দুৰ্গাময়ী বৰা** () অসমৰ এগৰাকী অসমীয়া গায়িকা৷ তেওঁ সংগীত চৰ্চ্চাৰ উপৰিয়ো একাধিক নাটকত অভিনয়ো কৰিছিল৷ তেওঁ পেচাত এগৰাকী সংগীতৰ সহকাৰী শিক্ষক৷

## সংক্ষিপ্ত জীৱনী
শ্ৰীমতী বৰাই জোঙাল বলহু গড় প্ৰাথমিক বিদ্যালয়ৰ পৰা প্ৰাথমিক শিক্ষা সাং কৰি জোঙাল বলহু গড় শ্বহীদ স্মৃতি হাইস্কুলৰ পৰা মেট্ৰিক পাছ কৰে ১৯৭৪ চনত৷ ১৯৭৬ চনত তেখেতে নগাঁও ছোৱালী মহাবিদ্যালয়ৰ পৰা ‘প্ৰি-য়ুনিভাৰ্ছিটি’ উত্তীৰ্ণ হৈ একে মহাবিদ্যালয়ৰ পৰা ১৯৭৮ চনত বিএ ডিগ্ৰী লাভ কৰে৷

## তথ্যসূত্ৰ

শ্ৰেণী:সংক্ষিপ্ত জীৱনী
শ্ৰেণী:ভাৰতীয় কণ্ঠশিল্পী
জীৱন বৰা

**জীৱন বৰা** () এগৰাকী চলচ্চিত্ৰ নিৰ্মাতা, পৰিচালক, নাট্যকাৰ আৰু লেখক। ১৯৩১ চনৰ ১৪ নৱেম্বৰ তাৰিখে লখিমপুৰ জিলাত তেওঁৰ জন্ম হয়। ৰাষ্ট্ৰীয় চলচ্চিত্ৰ বঁটা বিজয়ী ওপজা মাটিৰ সোণ তেওঁ প্ৰযোজনা কৰিছিল। পলাশৰ ৰং তেওঁ পৰিচালনা কৰা একমাত্ৰ ছবি। তেওঁ বহুকেইখন নাটক আৰু অন্যান্য গ্ৰন্থ লিখিছে।

## প্ৰাৰম্ভিক জীৱন
১৯৩১ চনৰ ১৪ নবেম্বৰত লখিমপুৰ জিলাৰ পানীগাঁৱত বৰাৰ জন্ম হয়। কমলাবৰীয়া ছাত্ৰ কংগ্ৰেছৰ সম্পাদক হিচাপে দায়িত্ব লৈ ১৯৪৪ চনৰ পৰা ১৯৪৭ চনলৈ তেওঁ স্বাধীনতা আন্দোলনত অংশগ্ৰহণ কৰে। তেওঁ যোৰহাটৰ জগন্নাথ বৰুৱা মহাবিদ্যালয় আৰু অসম কৃষি বিশ্ববিদ্যালয়ৰ উচ্চশিক্ষা গ্ৰহণ কৰে। কৃষি স্নাতকৰ উপাধি লোৱাৰ পিছত তেওঁ অসম চৰকাৰৰ কৃষি বিভাগত বিষয়াৰূপে সেৱা আগবঢ়ায়।

## কৰ্মজীৱন
জে বি কলেজত পঢ়ি থকা অৱস্থাতে তেওঁ যোৰহাটৰ মিলিত শিল্পী সমাজৰ সান্নিধ্যলৈ আহি অভিনয়ত জড়িত হৈ পৰে। কৃষি বিশ্ববিদ্যালয়ত পঢ়ি থকা অৱস্থাত ১৯৫৮ চনত প্ৰথম একাংক নাট ‘বটল’ ৰচনা কৰে। তেওঁ সাতখন অনুবাদ নাটত, বাৰখন একাংক নাটক আৰু এঘাৰখন পূৰ্ণাঙ্গ নাটক ৰচনা কৰাৰ উপৰিও উপন্যাস তথা অন্যান্য গ্ৰন্থ ৰচনা কৰিছিল। তেওঁ ৰচনা কৰা কেইখনমান গ্ৰন্থ হ’ল- ‘এই দেশ ওপজা মাটি জনমে জনমে’ (উপন্যাস), ‘বৃদ্ধস্য তৰুণী ভাৰ্য্যা’ (উপন্যাস), ‘সুৰ আৰু ছন্দ’, ‘অগ্নি দিক্ষা’, ‘চলচ্চিত্ৰৰ সংক্ষিপ্ত ইতিহাস’, ‘ওপজা সোণৰ মাটি’ আদি। ‘বিজ্ঞান বিচিত্ৰা’, ‘ধৰ্ম আৰু দৰ্শন’, ‘নাটক আৰু সঙ্গীত’ আদি কেইখনমান গ্ৰন্থই ছপাৰ মুখ নেদেখিলে।

তেওঁ দুখন চলচ্চিত্ৰ নিৰ্মাণ কৰিছিল। মেচাৰ্চ প্ৰগতি চিনে প্ৰ’ডাকচন লিমিটেডৰ নামেৰে ব্ৰজেন বৰুৱা পৰিচালিত ওপজা সোণৰ মাটি (১৯৭২) ছবিখন তেওঁ প্ৰযোজনা কৰিছিল। ছবিখন যথেষ্ট জনপ্ৰিয় হৈছিল আৰু ই অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা লাভ কৰিছিল। পলাশৰ ৰং (১৯৭৬) বৰাই পৰিচালনা কৰা একমাত্ৰ ছবি। ছবিখন তেওঁ প্ৰযোজনাও কৰিছিল।

বৰাই ভাৰতীয় গণনাট্য সংঘৰ অসম ৰাজ্যিক শাখা, লখিমপুৰ চিনে আছা, লখিমপুৰ সত্ৰীয়া বিদ্যালয় আদি অনুষ্ঠানৰ নেতৃত্ব বহন কৰিছিল। এসময়ৰ অবিভক্ত লখিমপুৰ জিলাৰ সাংস্কৃতিক কেন্দ্ৰ পানীগাঁও প্ৰগতি সংঘৰ দুটা কাৰ্যকালৰ বাবে সভাপতিৰ দায়িত্বত আছিল।

তেওঁ আগবঢ়োৱা সাংস্কৃতিক অৱদানৰ প্ৰতি স্বীকৃতি জনাই তেওঁক ২০১২ চনত ‘জীৱনৰাম মুঙ্গীদেৱী জীৱনজোৰা সাধনা বঁটা’ প্ৰদান কৰা হয়। অসমৰ চৰকাৰৰ সাংস্কৃতিক বিভাগেও তেওঁক সন্মানিত কৰে।

## মৃত্যু
২০২০ চনৰ ৯ নবেম্বৰৰ নিশা উত্তৰ লখিমপুৰ নগৰত তেওঁৰ মৃত্যু হয়।

## তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া নাট্যকাৰ
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
মাগুৰী মতাপুং বিল

**মাগুৰী মতাপুং বিল** বা **মাগুৰী বিল** অসমৰ তিনিচুকীয়া জিলাত অৱস্থিত এখন বিল তথা আৰ্দ্ৰভূমি। ই ডিব্ৰু-ছৈখোৱা ৰাষ্ট্ৰীয় উদ্যানৰ নিচেই কাষত অৱস্থিত। এই বিলখন বিভিন্ন প্ৰজাতিৰ বন্যপ্ৰাণীৰ প্ৰাকৃতিক আৱাসস্থলী আৰু স্থানীয় সম্প্ৰদায়সমূহৰ জীৱিকাৰ উৎস। মাগুৰী মতাপুং বিলক বোম্বে প্ৰাকৃতিক ইতিহাস ছচাইটিয়ে গুৰুত্বপূৰ্ণ পক্ষী এলেকা হিচাপে চিহ্নিত কৰিছে। 
## নামৰ উৎপত্তি
বিলখনৰ নামক লৈ কেইবাটাও মতবাদ প্ৰচলিত হৈ আছে। কিছুমানৰ মতে এসময়ত বিলখনত এটা নিমখৰ পুং আছিল। পুংটোৰ পৰা নিগৰিত হোৱা লুণীয়া পানীয়ে বিলখনৰ উদ্ভিদ আৰু প্ৰাণীকুলৰ বিস্তৰ ক্ষতিসাধন কৰিছিল বাবে স্থানীয় ৰাইজে মিলি পুঙটো বন্ধ কৰিবৰ বাবে পূজা-আৰ্চনা কৰি এটা মতা ম’হ বলি দিছিল। এই মতা ম’হৰ ‘মতা’ আৰু নিমখ পুঙৰ ‘পুং’ শব্দ দুটা লৈ মতাপুং নামটোৰ উৎপত্তি হৈছে বুলি কোৱা হয়। আন এক মত অনুসৰি এই বিলখনৰ গাত এখন বহল পথাৰ লাগি আছিল। এই পথাৰখনত আছিল অসংখ্য মাদুৰী বন আছিল। স্থানীয় ৰাইজে সেয়েহে এই পথাৰখনক বুলিছিল মাদুৰী পথাৰ। পিছে নৈপৰীয়া হোৱা বাবে প্ৰতি বছৰ বাৰিষাৰ বানে পথাৰখন বুৰাই পেলাইছিল। লাহে লাহে পথাৰখনত খেতি কৰিব নোৱাৰা হ’ল। যাৰ বাবে স্থানীয় ৰাইজে পথাৰখনক মাদুৰী পথাৰ ৰ সলনি মাদুৰী বিল হিচাপে নামকৰণ কৰিলে। কালক্ৰমত এই মাদুৰী বিলেই মাগুৰী বিল হিচাপে পৰিচিত হ’ল। কিছুমানৰ মতে আকৌ মাগুৰ মাছ বেছিকৈ পোৱা বাবে বিল খনৰ নাম মাগুৰী হোৱা বুলি কব খোজে।
## অৱস্থান
মাগুৰী মতাপুং বিল তিনিচুকীয়া চহৰৰ পৰা প্ৰায় ৯ কিঃমিঃ দূৰত আৰু ডিব্ৰুগড় বিমানবন্দৰৰ পৰা ৫০ কিলোমিটাৰ দূৰত অৱস্থিত। এই বিলখন গুইজান ফেৰী ঘাটৰ পৰা ৩.৮ কিঃমিঃ দূৰত অৱস্থিত। বিলখন ডিব্ৰু নদীৰ দক্ষিণ পাৰত অৱস্থিত। ই ডিব্ৰু নদীক এটা সৰু খালৰ মাজেৰে সংযোগ কৰে আৰু শেষত ব্ৰহ্মপুত্ৰ নদত পৰে। 
## জৈৱ-বৈচিত্ৰ্য

মাগুৰী বিলত যথেষ্ট সংখ্যক স্থানীয় আৰু পৰিভ্ৰমী পক্ষী দেখিবলৈ পোৱা যায়। ই ২৮৫ বিধৰো অধিক প্ৰজাতিৰ দেশী-বিদেশী পক্ষীৰ বিচৰণস্থলী। বছৰটোৰ অক্টোবৰৰ পৰা মাৰ্চ মাহলৈ ভিন্ন প্ৰজাতিৰ পৰিভ্ৰমী পক্ষীবোৰৰ ইয়ালৈ আগমণ ঘটে। ইয়াৰে আঠটা আই ইউ চি এন ৰঙা তালিকাৰ বিপদাপন্ন প্ৰজাতিৰ চৰাই যেনে: কাকলি হাঁহ আৰু দেওহাঁহ। বিলখনত বিভিন্ন প্ৰজাতিৰ আলংকৰিক মাছৰ লগতে প্ৰায় ৬টা প্ৰজাতিৰ কাছ, কেইবাপ্ৰকাৰৰ সাপ, অন্য সৰীসৃপ, শিহু, উভচৰ প্ৰাণী, কীট-পতংগ আদি দেখিবলৈ পোৱা যায়। ইয়াৰোপৰি বিলখনৰ জলভাগত পানীমেটেকা, ভেট, পদুম, সৰুপুনি, বৰপুনি, আজানা আদি আৰু দাঁতি-কাষৰীয়া অঞ্চলবোৰত বিভিন্ন ধৰণৰ ঘাঁহ-বন, নল-খাগৰি, বৰতাৰ, ইকৰা ইত্যাদি জলজ উদ্ভিদ দেখা যায়।
## পৰ্যটন
পৰ্যটকসকলৰ পক্ষী নিৰিক্ষণৰ সুবিধাৰ্থে বিলখনৰ ওচৰে পাজৰে কেইবাটাও পৰ্যটন কুটীৰ গঢ় লৈ উঠিছে। ইয়াৰে কেইটামান হৈছে- কঁহুৱা ইক’-কেম্প, বনজুৰী কেম্প, মাগুৰী বাৰ্ডিং কেম্প, বনশ্ৰী ইক’-কেম্প, ৱেভ ইক’-টুৰিজম, গ্ৰীণ-বাড টুৰিষ্ট ল’জ আদি। এই কুটীৰ সমূহে পৰ্যটকসকলক খাদ্য, নিৱাস, যাতায়ত পৰিবহণ আদিয়ো উপলব্ধ কৰায়।
## প্ৰদূষণ
অইল ইণ্ডিয়া লিমিটেড দুলীয়াজানৰ বাঘজান তৈলখাদৰ পৰা মধুবনলৈ যোৱা তৈল পৰিবাহী পাইপলাইনৰপৰা তেল নিৰ্গত হৈ মাগুৰী বিল প্ৰদূষিত হৈছে। ২০২০ চনৰ বাঘজানৰ অগ্নিকাণ্ডতো এই বিলখনৰ বিস্তৰ ক্ষতি সাধন হয়।
## তথ্য উৎস

শ্ৰেণী:অসমৰ পৰ্যটনস্থলী
শ্ৰেণী:তিনিচুকীয়া জিলা
শ্ৰেণী:বিল
শ্ৰেণী:অসমৰ জলাশয়
জীৱন-বৃত্ত

**জীৱন-বৃত্ত** হৈছে অসমীয়া সাহিত্যিক ড০ ভবেন্দ্ৰ নাথ শইকীয়াৰ আত্মজীৱনী। লিখকে ১৯৯৭ চনৰ ডিচেম্বৰ মাহত লিখিবলৈ আৰম্ভ কৰি ১৯৯৯ চনৰ ডিচেম্বৰ মাহত লিখি শেষ কৰা আত্মজীৱনীখন প্ৰথমে প্ৰান্তিক আলোচনীৰ পাতত চৌচল্লিছটা খণ্ডত ধাৰাবাহিকভাৱে প্ৰকাশ হৈছিল আৰু পৰৱৰ্তী সময়ত লয়াৰ্চ বুক ষ্টলে ২০০৩ চনত গ্ৰন্থ আকাৰে প্ৰকাশ কৰিছিল। লেখকে নিজে উল্লেখ কৰা অনুসৰি আত্মজীৱনী লিখাৰ আৰম্ভণি তেখেত ১৯৯৭ চনৰ ডিচেম্বৰ মাহত আমেৰিকা যুক্তৰাষ্ট্ৰৰ হিউষ্টন নগৰত কৰিছিল। পৰৱৰ্তী ১৯৯৮ চনৰ মাৰ্চ মাহৰ পৰা জুলাই মাহৰ মাজভাগলৈকে গুৱাহাটীত লিখিছিল, আকৌ ১৯৯৮ চনৰ জুলাই মাহৰ শেষ ভাগৰ পৰা ডিচেম্বৰ মাহৰ শেষ ভাগলৈকে কামটো আমেৰিকা যুক্তৰাষ্ট্ৰৰ হিউষ্টনত কৰিছিল আৰু ১৯৯৯ চনৰ জানুৱাৰী মাহৰ পৰা নৱেম্বৰলৈকে এইছোৱা সময়ত তেখেতে কিতাপখন লিখি সম্পূৰ্ণ কৰিছিল। গ্ৰন্থাকাৰে প্ৰকাশিত এই আত্মজীৱনীখন মুঠ ১১টা অধ্যায়ত বিভক্ত কৰা হৈছে।  আত্মজীৱনীখনত তেখেতে শৈশৱৰ সময়ৰ পৰা আৰম্ভ কৰি ৰোগাক্ৰান্ত হৈ জীৱনৰ শেষ মুহূৰ্তলৈকে অৰ্জন কৰা অনেক অভিজ্ঞতা-উপলব্ধিৰ বৰ্ণনা কৰিছে।

## তথ্য সংগ্ৰহ
ভবেন্দ্ৰ নাথ শইকীয়া। জীৱন-বৃত্ত। অসম বুক হাইভ, গুৱাহাটী। পঞ্চম প্ৰকাশ, জানুৱাৰী ২০১৬।
শ্ৰেণী:অসমীয়া গ্ৰন্থ
শ্ৰেণী:আত্মজীৱনী
উপভাষা বিজ্ঞান

**উপভাষা-বিজ্ঞান** অসমীয়া আধুনিক ভাষাবিদ ড॰ দীপঙ্কৰ মৰলৰ এখন উপভাষা বিষয়ক গ্ৰন্থ। ১৯৯১ চনত প্ৰকাশিত অসমীয়া ভাষাত লিখা উপভাষা বিষয়ক এইখন প্ৰথম গ্ৰন্থ। এই গ্ৰন্থখন ১৯৯১ চনত ষ্টুডেণ্টচ্ ষ্ট’ৰচে প্ৰকাশ কৰে। পৰৱৰ্তী সময়ত এই গ্ৰন্থখনৰ তৃতীয় পৰিৱৰ্ধিত সংস্কৰণটি বনলতা প্ৰকাশনে ২০০৭ চনত প্ৰকাশ কৰে।

## গ্ৰন্থখনৰ বিষয়বস্তু
* প্ৰথম অধ্যায়: ভাষা উপভাষা ব্যক্তিভাষা
* দ্বিতীয় অধ্যায়: উপভাষা-বিজ্ঞান
* তৃতীয় অধ্যায়: উপভাষা সীমা নিৰ্ধাৰক
* চতুৰ্থ অধ্যায়: উপভাষা ভূগোল: ভৌগোলিক (আঞ্চলিক উপভাষা)
* পঞ্চম অধ্যায়: সমাজ ভাষা-বিজ্ঞান
* ষষ্ঠ অধ্যায়: সামাজিক উপভাষা
* সপ্তম অধ্যায়: গুৱাহাটীৰ অসমীয়া ভাষা কোৱা সমাজখনৰ এক সামাজিক-ভাষাবৈজ্ঞানিক বিশ্লেষণ
* অষ্টম অধ্যায়: ভাষা আৰু জাতিভেদ
* নৱম অধ্যায়: ভাষা আৰু লিংগভেদ
* দশম অধ্যায়: ডাইগ্ল’ছীয়া
* একাদশ অধ্যায়: ব্ৰহ্মপুত্ৰ উপত্যকাত দ্বি-পাৰ্শ্বিকতা (DIGLOSSIC)ৰ পৰিস্থিত
* দ্বাদশ অধ্যায়: উপভাষা-ভূগোলৰ অধ্যয়নৰ প্ৰণালী
* ত্ৰয়োদশ অধ্যায়: ভাষাগত ক্ষেত্ৰ
* চতুৰ্দশ অধ্যায়: অসমীয়া ভাষাৰ উপভাষা

## তথ্য সংগ্ৰহ


শ্ৰেণী:অসমীয়া গ্ৰন্থ
শ্ৰেণী:উপভাষা
সোণৰ চামুচ মুখত লৈ

**সোণৰ চামুচ মুখত লৈ: বিক্ষিপ্ত আত্মজীৱনী** হৈছে অসমীয়া গল্পকাৰ, ঔপন্যাসিক, অভিধান প্ৰণেতা, গৱেষক আৰু অধ্যাপক ড॰ প্ৰণৱজ্যোতি ডেকাৰ আত্মজীৱনী। অগতানুগতিক শৈলীৰে লিখা এই আত্মজীৱনীখন প্ৰথম প্ৰকাশ হয় ২০১৬ চনৰ নৱেম্বৰ মাহত। গ্ৰন্থখন প্ৰকাশ কৰে গুৱাহাটীৰ পাণবজাৰৰ বান্ধৱ প্ৰকাশনৰ হৈ ৰঞ্জন শৰ্মাই।

## গ্ৰন্থখনৰ সূচীপত্ৰ
* আগকথা
* সোণৰ চামুচ মুখত লৈ
* আনাদি পাতন
* বাল-গোপালৰ সোণৰ বাঁহী
* সৰস্বতী বন্দনা
* কামৰূপ-কামাখ্যা আৰু ভাৰতৰ স্কটলেণ্ড
* পুনৰ কামৰূপ-কামাখ্যা
* স্নাতক মহলালৈ
* কাশীত স্নাতকোত্তৰ পাঠ
* বিৰাম কাল
* টাসখন্দ
* লেনীনগ্ৰাডত অৱস্থান
* মোৰ বৈজ্ঞানিক গৱেষণাৰ ফল: জীৱনত
* জিলিকিছে লুইতৰে পাৰ
* জীৱনে মোক কি শিকালে
* জীৱনৰ আধোবিন্দু
* মোৰ জীৱনত ৰাজনীতি আৰু সাহিত্য চৰ্চা
* মোৰ যৌন অন্বেষণৰ কাহিনী
* অনুভূতি
* ভূত আৰু অদ্ভুত
* বিবিধ
* সময় বালিত খোজ

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:আত্মজীৱনী
শ্ৰেণী:প্ৰণৱজ্যোতি ডেকাৰ গ্ৰন্থ
ৰংমিলিৰ হাঁহি

**ৰংমিলিৰ হাঁহি** () ৰংবং তেৰাঙে ৰচনা কৰা এখন অসমীয়া উপন্যাস। এই গ্ৰন্থখনৰ বাবে ঔপন্যাসিক ৰংবং তেৰাংক ২০০৮ চনত অসম উপত্যকা সাহিত্য বঁটা প্ৰদান কৰা হৈছিল। উপন্যাসখনৰ প্ৰথম প্ৰকাশ ১৯৮১ চনত হৈছিল। তাৰপাছত ক্ৰমে দ্বিতীয় প্ৰকাশ: ১৯৯৩ চন; তৃতীয় প্ৰকাশ: ২০০৩ চন; চতুৰ্থ প্ৰকাশ: ২০০৪ চন; পঞ্চম প্ৰকাশ: ২০০৮ চন; ষষ্ঠ প্ৰকাশ: ২০০৯ চন; সপ্তম প্ৰকাশ: ২০১০ চন আৰু অষ্টম প্ৰকাশ: ডিছেম্বৰ, ২০১১ চনত কৰা হয়।

## লেখকৰ পৰিচয়

ৰংবং তেৰাং (জন্ম:১৩ জানুৱাৰী, ১৯৩৭) অসমীয়া ভাষাৰ এজন গল্পকাৰ, ঔপন্যাসিক, নিবন্ধকাৰ আৰু শিক্ষাবিদ। তেওঁৰ জন্ম কাৰ্বি আংলং জিলাৰ বকলীয়া ঘাটৰ লাংবুদিংপিত হৈছিল। তেওঁৰ পিতৃৰ নাম ৰূপছিং তেৰাং আৰু মাতৃৰ নাম বা-ইক ৰংহাপী। ৰংবং তেৰাঙে লংকা উচ্চ মাধ্যমিক বিদ্যালয়ৰ পৰা হাইস্কুল শিক্ষান্ত পৰীক্ষা আৰু নগাঁও মহাবিদ্যালয়ৰ পৰা পৰৱৰ্তী শিক্ষা গ্ৰহণ কৰি অসমীয়া বিষয়ত সন্মানসহ স্নাতক সন্মান লাভ কৰিছিল। ১৯৬৬ চনত গুৱাহাটী বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ সন্মান লাভ কৰিছিল। তেওঁ অসম সাহিত্য সভাৰ ধেমাজি অধিবেশন, ২০১০ বৰ্ষত বৈঠালাংছু বিশেষ বাৰ্ষিক অধিবেশন আৰু দেৰগাঁও অধিবেশনত সভাপতি হিচাপে কাৰ্যনিৰ্বাহ কৰিছিল।

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
ভাতৃ দ্বিতীয়া

**ভাতৃ দ্বিতীয়া**, ভাই দূজ, ভাও বীজ, ভাই টীকা, ভাই ফোঁটা হৈছে হিন্দু সকলৰ দ্বাৰা পালিত এক উৎসৱ। বিক্ৰম সংবৎ হিন্দু কেলেণ্ডাৰ মতে দ্বিতীয় শুক্ল পক্ষৰ দ্বিতীয়টো সৌৰ দিনত এই উৎসৱ পালন কৰা হয়। সাধাৰণতে দ্বীপান্বিতা, তিহাৰ উৎসৱ আৰু ফাকুৱাৰ সময়ত ভাই দূজ পালন কৰা দেখা যায়। এই উৎসৱৰ পানল শৈলী ৰাখীবন্ধন ৰ সৈতে প্ৰায় একে। এই দিনত বায়েক বা ভনীয়েকে ককায়েক আৰু ভায়েকক উপহাৰ দিয়ে। দেশৰ দক্ষিণ অংশত ইয়াক 'য়ামা দ্বিতীয়া' হিচাপে পালন কৰা হয়।

## তথ্য সংগ্ৰহ

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ উৎসৱসমূহ
শ্ৰেণী:বাংলাদেশৰ উৎসৱ
গোহাঁই কমল আলি

**গোহাঁই কমল আলি** () কোচ ৰাজ্যৰ ৰাজধানী কোচ বিহাৰ আৰু অসমৰ লখিমপুৰ জিলাৰ নাৰায়ণপুৰক সংযোগ কৰা পথ। কোচ ৰজা নৰনাৰায়ণৰ ভাতৃ গোহাঁই কমলৰ তত্ত্বাৱধানত এই আলি নিৰ্মাণ কৰা হৈছিল। ১৫৪৭ চনত গোহাঁই কমল আলি সম্পূৰ্ণ হয়।

## নামৰ উৎপত্তি
কোচ ৰজা নৰনাৰায়ণৰ সতীয়া ভাতৃ গোহাঁই কমলৰ তত্ত্বাৱধানত এই আলি নিৰ্মাণ কৰা হৈছিল বাবে এই আলিৰ নাম গোহাঁই কমল আলি হিচাপে জনাজাত।

## নিৰ্মাণ আৰু ব্যৱহাৰ
আহোম স্বৰ্গদেউ চুহুংমুহুঙে কোচৰাজ্য আক্ৰমণ কৰি আহোম আৰু কোচসকলৰ মাজত বিবাদৰ সূত্ৰপাত ঘটাইছিল। পিছলৈ নৰনাৰায়ণৰ শাসনকালত স্বৰ্গদেউ চুক্লেংমুঙে কোচৰাজ্যত আক্ৰমণ চলায়। ১৫৮৬ চনত চিলাৰায়ে ব্ৰহ্মপুত্ৰৰ উত্তৰেদি ডিক্ৰাইলৈ এক অভিযান চলায় আৰু ডিক্ৰাই নৈৰ পাৰত তয়াময়া যুদ্ধ হয়। ইয়াৰ পিছত ব্ৰহ্মপুত্ৰৰ বিপৰীতে থকা কলিয়াবৰত আৰু এখন সৰু যুদ্ধ হয়। আহোমসকলে ছালা নামৰ ঠাই এডোখৰত গোট খাই আকৌ যুদ্ধৰ বাবে সাজু হৈছিল। পিছে কোচসকলে গৈ সেই ঠাইতে তেওঁলোকক পুনৰ আক্ৰমণ কৰি বহু লোকজনৰ হানি কৰে।
এই আক্ৰমণ সমূহৰ কালত কোচসকলে কোচবিহাৰত থকা তেওঁলোকৰ ৰাজধানী কোচ বিহাৰৰ পৰা বৰ্তমানৰ লখিমপুৰ জিলাৰ নাৰায়ণপুৰলৈ ৩৫০ মাইল দীঘল এটা গড় আলি নিৰ্মাণ কৰিছিল। এই আলি নিৰ্মাণকাৰ্য তদাৰক কৰা নৰনাৰায়ণৰ ভাতৃ গোহাঁই কমলৰ নামেৰে আলিটোৰ নাম ৰখা হৈছিল। ১৫৪৭ চনত গোহাঁই কমল আলি নিৰ্মাণ সম্পূৰ্ণ হয়। ইয়াৰ পিছত কোচসকলে নাৰায়ণপুৰত এটা দূৰ্গ সাজে। ইয়াৰ পিছত আহোম সকলে কোচসকলক পিছফালৰ পৰা আক্ৰমণ কৰি পিচলা নৈৰ পাৰলৈকে আগুৱাই আহে। এই যুঁজত কোচসকল শোচনীয় ভাৱে পৰাজয় হয়।

নৰনাৰায়ণে ১৫৬২ চনত পুনৰ শক্তিশালী আহোমৰ বিৰুদ্ধে যুদ্ধ আৰম্ভ কৰে। জানুৱাৰী মাহত চিলাৰায়ে নিজে দিখৌ লৈকে পৰিচালিত কৰি আহোমক সম্পূৰ্ণভাৱে পৰাস্ত কৰে।

## ঐতিহাসিক তাৎপৰ্য
গোহাঁই কমল আলি উত্তৰে অৱস্থিত জনজাতীয় অঞ্চল আৰু তাৰ দক্ষিণলৈ থকা অজনজাতীয় অঞ্চলৰ মাজৰ সীমা গঠন কৰিছিল। ১৫৬২ চনত মংগলদৈৰ চান্দিকাবেহাৰত নৰনাৰায়ণে এই পথৰ উত্তৰ অঞ্চলটো নিৰ্ধাৰণ কৰিছিল। ইয়াৰ মূল কাৰণ হল কোচ আৰু মেচ লোকসকলে জনজাতীয় ৰীতি-নীতি অনুসৰণ কৰিছিল আৰু দক্ষিণত ব্রাহ্মণীয় ৰীতি-নীতি অনুসৰণ কৰা হৈছিল। পৰৱৰ্তী সময়ত এই পথটোৱে অসম দোৱাৰৰ দক্ষিণ সীমা গঠন কৰে। এই দোৱাৰ ব্ৰহ্মপুত্ৰ উপত্যকাৰ সমভূমি আৰু ভুটানৰ পাহাৰত ৰাজনৈতিক শক্তিৰ মাজৰ অঞ্চল গঠন কৰিছিল।

## বৰ্তমান স্থিতি
গোহাঁই কমল আলি পুৰ্ণাংগ ৰূপত এতিয়া পোৱা নাযায়। ইয়াৰ অৱশিষ্ট অৱস্থা কিছু কিছু ঠাইত দেখিবলৈ পোৱা যায়। বৰ্তমান বৰপেটাৰ সৰভোগ অঞ্চলত ইয়াৰ কিছু অংশ অৱস্থিত। ধুবুৰীৰ আগমনীতো দেখিবলৈ পোৱা যায় 

## তথ্য উৎস

শ্ৰেণী:কোচ ৰাজ্য
শ্ৰেণী:অসমৰ পথসমূহ
বিক্ৰম সংবৎ

**বিক্ৰম সংবৎ** বা **বিক্ৰমী**  ভাৰতীয় উপমহাদেশত প্ৰচলিত হিন্দু দিনপঞ্জী। ই নেপালৰ চৰকাৰী দিনপঞ্জী। ভাৰতৰ কেইবাখনো ৰাজ্যত বিক্ৰম সংবৎক সাংস্কৃতিক আৰু আধিকাৰীক দিনপঞ্জীৰ মৰ্যাদা দিয়া হয়। ইযাৰ বৰ্ষগণনা সৌৰ নাক্ষত্ৰ বৰ্ষৰ ভিত্তিত কৰা হয়। খ্ৰীষ্টপূৰ্ব ৫৭ ৰ পৰা বিক্ৰম সংবৎ আৰম্ভ হৈছিল। উজ্জয়িনী নগৰীৰ চন্দ্ৰবংশীয় ৰজা বিক্ৰমাদিত্যয়ে শকসকলক পৰাস্ত কৰি খ্ৰীষ্টপূৰ্ব ৫৬ত চন্দ্ৰমাহ ভিত্তিত বিক্ৰম সংবৎ আৰম্ভ কৰিছিল। বিক্ৰম সংবৎ গ্ৰেগৰিয়ান বৰ্ষপঞ্জীতকৈ ৫৬.৭ বছৰ আগবঢ়া। ইয়াত সূৰ্যসিদ্ধান্ত মতে চন্দ্ৰমাহৰ তিথি,দিন-বাৰ আদি গণনা কৰা হয়। 

বিক্ৰম সংবৎ গুজৰাটত কাৰ্তিক মাহৰ শুক্লা প্ৰতিপদপদ আৰু উত্তৰ ভাৰতৰ চৈত্ৰ মাহৰ শুক্লা প্ৰতিপদৰ নৱবৰ্ষ আৰম্ভ হয়। বাৰ মাহত এক বছৰ আৰু সাত দিনৰ এক সপ্তাহ থকাৰ প্ৰক্ৰিয়া বিক্ৰম সংবৎৰ সৈতে আৰম্ভ হৈছিল। মাহসমূহ সূৰ্য আৰু চন্দ্ৰৰ গতিৰ ওপৰত নিৰ্ভৰ কৰে। বাৰটা ৰাশি হৈছে বাৰটা সৌৰ মাহ। যিদিনা সূৰ্য এটা ৰাশিত প্ৰৱেশ কৰে সেইদিনা সংক্ৰান্তি হিচাপে ধৰা হয়। পূৰ্ণিমাৰ দিনা চন্দ্ৰ যিটো নক্ষত্ৰত পৰে তাৰ আধাৰত মাহৰ নামকৰণ কৰা হৈছে। চন্দ্ৰমাহৰ ওপৰত আধাৰিত বছৰ সৌৰ বছৰতকৈ ৩ দিন, ৪৮ মুহূৰ্ত চুটি। সেয়েহে প্ৰতি ৩ বছৰত অন্তত ১টা মাহ অতিৰিক্ত ভাবে যোগ দিয়া হয়। ইয়াকে অধিমাহ বোলে। নৱবৰ্ষ আৰম্ভ হোৱাৰ দিন অনুসৰি বছৰৰ ৰজা নিৰ্ধাৰণ কৰা হয়। উদাহৰণ স্বৰূপে, বিক্ৰম সংবৎ ২০৭৫ ৰ চনৰ প্ৰথম দিন দেওবাৰত পৰা বাবে সেই বৰ্ষৰ ৰজা সূৰ্য।
## ইতিহাস

প্ৰাচীন আৰু মধ্যযুগৰ বহু শিলালিপিত বিক্ৰম সংবৎৰ ব্যৱহাৰ পোৱা গৈছে। যদিও ইয়াক কিংবদন্তি ৰজা বিক্ৰমাদিত্যৰ নামেৰে নামাকৰণ কৰা হৈছিল, 'বিক্ৰম সংবৎ' শব্দটো নৱম শতিকাৰ আগলৈকে কোনো ঐতিহাসিক সমলত পোৱা নাই। একেটা কেলেণ্ডাৰ প্ৰণালী অন্যান্য নাম যেনে ক্ৰিতা আৰু মালাভা নামেৰে পোৱা গৈছে। ঔপনিৱেশিক কালত বিক্ৰম সংবৎ ৰজা বিক্ৰমাদিত্যয়ে উজ্জৈনৰ পৰা শকসকলক খেদি পঠিওৱাৰ স্মৃতিত আধাৰিত বুলি বিশ্বাস কৰা হৈছিল। অৱশ্যে পৰৱৰ্তী সময়ৰ  লিপিসমূহৰ আধাৰত পণ্ডিত সকলে এনে ঘটনাৰ ঐতিহাসিক প্ৰমাণ নাই বুলি মত পোষণ কৰে। নৱম শতিকাৰ লিপিসমূহৰ শিল্পকৰ্মত বিক্ৰম সংবৎ ব্যৱহাৰ কৰিবলৈ আৰম্ভ হয়। এইসময়ত হিন্দু দিনপঞ্জী হিচাপে ই জনপ্ৰিয়তা অৰ্জন কৰিছিল। বৌদ্ধ আৰু জৈন লিপিসমূহত গৌতম বুদ্ধ বা মহাবীৰ ওপৰত আধাৰিত দিনপঞ্জী ব্যৱহাৰ কৰিছিল।

## মাহ তালিকা

## লগতে চাওক
* শকাব্দ
* ভাস্কৰাব্দ

## তথ্য উৎস

## বাহ্যিক সংযোগ
* গ্ৰেগৰিয়ান, শকাব্দ, বিক্ৰম সংবৎ কেলেণ্ডাৰ ৰূপান্তৰক সঁজুলি
* 

শ্ৰেণী:বৰ্ষপঞ্জী
শ্ৰেণী:হিন্দু ধৰ্ম
ভৰলু নদী

**ভৰলু নদী** () ব্ৰহ্মপুত্ৰ নদৰ এখনি দক্ষিণবাহিনী উপনৈ। ভৰলু নৈ মেঘালয়ৰ খাচী পাহাৰত উৎপত্তি হৈ কামৰূপ মহানগৰ জিলাৰে অসমত প্ৰৱেশ কৰিছে। অসমত প্ৰৱেশ কৰাৰ পিছত ই গুৱাহাটী মহানগৰৰ মাজেৰে বৈ গৈ ভৰলুমুখত ব্ৰহ্মপুত্ৰ নদীত পৰিছে। ভৰালু নদী অসমৰ আটাইতকৈ প্ৰদূষিত নদীসমূহৰ ভিতৰত অন্যতম।

## প্ৰদূষণ
ভৰলু নদীয়ে গুৱাহাটী চহৰৰ পৌৰ আৱৰ্জনাৰ এক বৃহৎ অংশ বহন কৰে। ভৰলুৱে গুৱাহাটীৰ প্ৰাকৃতিক জলনিষ্কাশন নৰ্দমা হিচাপে কাম কৰে আৰু নদীখনে বজাৰ, বাণিজ্যিক প্ৰতিষ্ঠান, হোটেল, ৰেষ্টুৰেণ্ট, বিদ্যালয় আদিৰ পৰা বৰ্জনীয় পানী আৰু অপচয় বহন কৰে। ২০১৩ চনৰ অসম প্ৰদূষণ নিয়ন্ত্ৰণ ব’ৰ্ডৰ এক তথ্যৰ মতে গুৱাহাটীৰ সৰু আৰু মধ্যম সকলো ধৰণৰ উদ্যোগ, কাৰখানা, ব্যৱসায় প্ৰতিষ্ঠান, অট্টালিকা, গৃহ আদিৰ নিৰ্গত দূষিত পানী আৰু জাৱৰবোৰ ভৰলু নদীত এৰি দিয়া হয়। গুৱাহাটী মহানগৰীৰ ৩৩০টা নলাই কঢ়িয়াই নিয়া দূষিত পানী আৰু জাবৰ,পলিথিন আদিবোৰ গৈ ভৰলুতে পৰিছে। তদুপৰি নুনমাটিত অৱস্থিত খাৰুৱা তেলৰ শোধনাগাৰৰ পৰায়ো আৱৰ্জনা সমূহ ভৰলুত পেলোৱা হয়।

## ৰাসায়নিক অৱস্থা
ৰাষ্ট্ৰীয় নদী সংৰক্ষণ সঞ্চালকালয়ে নিৰ্ধাৰণ কৰা অনুমোদিত সীমা ৩ মিলিগ্ৰাম/লিটাৰৰ তুলনাত ভৰলু নদীৰ জৈৱৰাসায়নিক অক্সিজেনৰ চাহিদা ৫২ মিলিগ্ৰাম/লিটাৰ। জৈৱ আৰু অজৈৱ আৱৰ্জনায়ে ৰাসায়নিক সংৰচনায়ে পানীৰ প্ৰাকৃতিক অৱস্থা সলনি কৰিছে। জৈৱ আৱৰ্জনাৰ পচনৰ ফলত নদীৰ পৰা দুৰ্গন্ধ সৃষ্টি হৈছে।

## প্ৰদূষণ নিয়ন্ত্ৰণৰ ব্যৱস্থা
২০১০ চনত প্ৰদূষণ নিয়ন্ত্ৰণ পৰিষদে ভৰলু পৰিষ্কাৰকৰণৰ বাবে এখন আঁচনি গ্ৰহণ কৰাৰ কথা ঘোষণা কৰিছিল। ২০১২-১৩ বৰ্ষত ভৰলু পৰিষ্কাৰকৰণৰ কাৰণে গুৱাহাটী পৌৰ নিগমক চৰকাৰে ২ কোটি ৮৮ লাখ ৭৩ হাজাৰ ১০৪ টকা মোকলাই দিছিল। গুৱাহাটীত ব্ৰহ্মপুত্ৰ নদৰ সৈতে সংঘৰ্ষৰ আগত প্ৰাগজ্যোতিষ মহাবিদ্যালয়ৰ সমীপত ভৰলুৰ পানীৰ গুণাগুণ নিৰীক্ষণ কেন্দ্ৰ আছে। ২০২০ চনত ৰাষ্ট্ৰীয় সেউজ প্ৰাধিকৰণৰ নিৰ্দেশমৰ্মে প্ৰদূষণ নিয়ন্ত্ৰণ বৰ্ডসমূহে দেশৰ ৩৫১খন প্ৰদূষিত নদীৰ পাঁচটা বিভাগত ভাগ কৰে। ভৰলু নদীখন ইয়াৰে প্ৰথম শ্ৰেণীত অন্তৰ্ভুক্ত। অসম চৰকাৰে ২০২১ চনৰ ৩১ মাৰ্চৰ ভিতৰত ভৰলুক চাফা কৰা লক্ষ্য নিৰ্ধাৰণ কৰা হৈছিল।

## তথ্য উৎস

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
ভাৰতৰ ৰামচাৰ ক্ষেত্ৰসমূহৰ তালিকা

ভাৰতত বৰ্তমান ৮৫ টা ৰামচাৰ ক্ষেত্ৰ আছে। এইবোৰ ৰামচাৰ সন্মিলনৰ অধীনত "আন্তৰ্জাতিক গুৰুত্ব"ৰ আৰ্দ্ৰভূমি হিচাপে স্বীকৃতিপ্ৰাপ্ত। ১৯৭১ চনৰ ২ ফেব্ৰুৱাৰী তাৰিখে ইৰানৰ ৰামচৰ চহৰত অনুষ্ঠিত ‘ৰামচৰ সন্মিলন’ৰ যোগেদি বিশ্বজুৰি আৰ্দ্ৰভূমিসমূহৰ সংৰক্ষণৰ আইন প্ৰণয়ন কৰা হয়। ডব্লিউডব্লিউএফ-ইণ্ডিয়াৰ মতে, আৰ্দ্ৰভূমিসমূহ ভাৰতৰ আটাইতকৈ বেছি বিপদাপন্ন পৰিস্থিতি তন্ত্ৰ। অৰণ্য ধ্বংস, ভূমিৰ লৱণৰ পৰিমাণ বৃদ্ধি, অত্যধিক পানী জমা হোৱা, জল প্ৰদূষণ, আক্ৰমণ প্ৰজাতি, অত্যধিক বিকাশ আৰু পথ নিৰ্মাণে দেশৰ আৰ্দ্ৰভূমি ক্ষতিগ্ৰস্ত কৰিছে। ২০২১ চনৰ আগষ্ট মাহলৈকে ভাৰতত ৪৬টা স্বীকৃতিপ্ৰাপ্ত ৰামচাৰ ক্ষেত্ৰ আছে।

## অৱস্থান

## ক্ষেত্ৰসমূহ
২০২১ চনৰ আগষ্ট মাহলৈকে ভাৰতত ৪৬ টা ৰামচাৰ ক্ষেত্ৰ আছে।

## তথ্য সংগ্ৰহ

শ্ৰেণী:ভাৰতৰ ভূগোল
শ্ৰেণী:ভাৰতৰ সংৰক্ষিত এলেকা
শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ৰামচাৰ ক্ষেত্ৰ
ধেমাজি মহাবিদ্যালয়

**ধেমাজি মহাবিদ্যালয়** (ইংৰাজী: Dhemaji College) ধেমাজি জিলাৰ আটাইতকৈ পুৰণি মহাবিদ্যালয়। 

## ইতিহাস
১৯৬৫ চনৰ ১ আগষ্ট তাৰিখে ধেমাজি মহাবিদ্যালয় স্থাপন কৰা হৈছিল। 
## স্বীকৃতি
২০১০ চনত ভাৰতৰ বিশ্ববিদ্যালয় অনুদান আয়োগ (UGC) ৰ দ্বাৰা ***Centre with Potential Excellence (CPE)*** হিচাপে সন্মানিত কৰা হৈছিল। 
## বিভাগ আৰু কেন্দ্ৰসমূহ
### শৈক্ষিক বিভাগ
::* অসমীয়া বিভাগ 
::* অৰ্থনীতি বিভাগ
::* শিক্ষাতত্ত্ব বিভাগ
::* ইংৰাজী বিভাগ
::* বুৰঞ্জী বিভাগ
::* ৰাজনীতি-বিজ্ঞান বিভাগ
::* সমাজতত্ত্ব বিভাগ
::* ৰসায়ন-বিজ্ঞান বিভাগ
::* উদ্ভিদবিজ্ঞান বিভাগ
::* প্ৰাণীবিজ্ঞান বিভাগ
::* গণিত বিভাগ
::* বিদ্যুৎ বিভাগ
::* পদাৰ্থ-বিজ্ঞান বিভাগ
::* কম্পিউটাৰ বিজ্ঞান
::* দৰ্শন বিভাগ

### কেন্দ্ৰ
::* শিশু শিক্ষা আৰু বৃত্তি বিকাশ কেন্দ্ৰ (CECDC)
::* স্বচলিত বতৰ তথ্য কেন্দ্ৰ (Automatic weather information centre )

## পাঠ্যক্ৰম
মহাবিদ্যালয় খনত বৰ্তমান উপলব্ধ পাঠ্যক্ৰম সমূহ:-- 
* উচ্চতৰ মাধ্যমিক (কলা আৰু বিজ্ঞান শাখা)
* স্নাতক ডিগ্ৰী (কলা আৰু বিজ্ঞান শাখা)
* কম্পিউটাৰ বিজ্ঞান ডিগ্ৰী (Bachelor of Computer Application) (অনাগত) 
* স্নাতকোত্তৰ ডিপ্লমা পাঠ্যক্ৰম
**উদ্ভিদ কলা-কৰ্ষণ
স্নাতকোত্তৰ ডিপ্লমা
**দুৰ্যোগ ব্যৱস্থাপনা স্নাতকোত্তৰ ডিপ্লমা
* স্নাতক ডিপ্লমা
* প্ৰমাণপত্ৰ 
# কম্পিউটাৰ এপ্লিকেচন.
# মানৱ অধিকাৰ,
# ভ্ৰমণ আৰু পৰ্যটন পৰিচালনা,
* বন আৰু বন্যজীৱন পৰিচালনাৰ ওপৰত স্নাতকোত্তৰ ডিপ্লমা পাঠ্যক্ৰম ইত্যাদি..
মহাবিদ্যালয়খনে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ ভিন্ন পাঠ্যক্ৰম সমূহ প্ৰদান কৰে।
## ছাত্ৰাবাস আৰু ছাত্ৰীনিবাস
### ধেমাজি মহাবিদ্যালয় ছাত্ৰাবাস
*মুঠ আসন= ৫২
*অধীক্ষক= কুমুদ বৰগোহাঁই

### ৰত্নদীপা ছাত্ৰীনিবাস
*মুঠ আসন= ৩০
### মনিদিপা ছাত্ৰীনিবাস
*মুঠ আসন= ৩০
### জ্ঞানদীপা ছাত্ৰীনিবাস
*মুঠ আসন= ৩৫
*অধীক্ষক= দীপালী নেওগ,শৈলেন বৰকাকতী

## স্বচলিত বতৰ তথ্য কেন্দ্ৰ
মহাবিদ্যালয় খনত স্বচলিত বতৰ তথ্য কেন্দ্ৰ ( Automatic Weather Information Centre) আছে যি Indian Space Research Organisation (ISRO), Bangalore and Assam Science, Technology and Environment Council (ASTEC), Guwahati ৰ অন্তৰ্গত। তদুপৰি অন্য এটা Automatic Weather Information Centre মহাবিদ্যালয়ত আছে যি ASTEC আৰু Department of Science and Technology, অসম চৰকাৰৰ দ্বাৰা নিয়ন্ত্ৰিত।
## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
তাম্ৰেশ্বৰী মন্দিৰ

**তাম্ৰেশ্বৰী মন্দিৰ** বা **কেঁচাই খাইতি শাল** অসম-অৰুণাচল প্ৰদেশৰ সীমান্তত অৱস্থিত এক ঐতিহাসিক মন্দিৰ। অসমৰ তিনিচুকীয়া জিলাৰ শদিয়াৰ পৰা প্ৰায় ১৮ কিঃমিঃ নিলগত বৰ্তমান এই মন্দিৰৰ ধ্বংসাৱশেষ অৰুণাচল প্ৰদেশৰ লোহিত জিলাত অৱস্থিত। এই মন্দিৰ তাম্ৰেশ্বৰী বা কেঁচাই খাইতি দেৱীলৈ উছৰ্গিত। তাম্ৰেশ্বৰী দেৱী হিন্দু ধৰ্মৰ কালী, তাৰা, চামুণ্ডা আদিৰ দৰে উগ্ৰ দেৱী। কিছুমানৰ মতে এই মন্দিৰ জনজাতীয় লোকদেৱী কেঁচাই খাইতিৰ মূল মন্দিৰ। কেঁচাই খাইতি চুতীয়া জনগোষ্ঠীৰ দেৱী আছিল, য'ত পূজা-পাতল কৰিবলৈ দেউৰী সকলক ৰখা হৈছিল। 

কালিকা পুৰাণত উল্লিখিত মতে কামৰূপত কামাখ্যা আৰু কামৰূপ নামৰ দুখন মুখ্য শক্তিপীঠ আছিল। তাৰেই কামৰূপ বা দিক্কৰবাসিনী নামৰ এখন শক্তিপীঠ কামৰূপৰ উত্তৰ অঞ্চলত আছিল। দিক্কৰ বাসিনীৰ দুটা ৰূপ বিদ্যমান, তীক্ষ্ণ কণ্ঠ আৰু ললিত কণ্ঠ। তীক্ষ্ণ কণ্ঠৰ দেহৰ বৰণ ক'লা আৰু পেট ঘটিৰ দৰে। এইৰূপক উগ্ৰতাৰা বা এক জঁটা বোলে। ললিত কণ্ঠ, ধুনীয়া আৰু আকৰ্ষণীয় আৰু তেওঁক তাম্ৰেশ্বৰী বোলা হয়। একেইখন গ্ৰন্থৰ মতে কামৰূপ পীঠ বৃষোদকা নৈৰ(অৰ্থ বহল নৈ)‌ পূবত আৰু সিতগংগা (অৰ্থ বগা নৈ) নৈৰ পাৰত অৱস্থিত আছিল। সেই কেইখন সম্ভৱতঃ তাম্ৰেশ্বৰীৰ পশ্চিমৰ দিবাং নৈৰ(অৰ্থ বহল) আৰু দিফু নৈ (অৰ্থ বগা) আছিল। অতীতত এই শালত নৰবলি প্ৰথা প্ৰচলিত আছিল। কালিকা পুৰাণত এই শালৰ নৰবলিৰ কথা উল্লেখ কৰা হৈছে, *"হে ৰাজন, পানেষু মদিৰা শ্ৰেষ্ঠ,নৰো বলিষু পাৰ্থিৱ"*, অৰ্থাৎ এই পীঠত দ্ৰব্যৰ ভিতৰত মদ্যপান আৰু বলিৰ ভিতৰত নৰবলিয়ে শ্ৰেষ্ঠ।

## নামৰ উৎপত্তি
তাম্ৰেশ্বৰী মন্দিৰ তাম ধাতুৰে নিৰ্মাণ কৰা হৈছিল। বিশেষকৈ ইয়াৰ ছাদ তামেৰে তৈয়াৰ কৰা হৈছিল। ইয়াৰ পৰায়ে তাম্ৰেশ্বৰী নামটো প্ৰচলিত হ'ল। আনহাতে কেঁচাই খাইতি নাম ইয়াৰ উগ্ৰ স্বভাৱ আৰু নৰবলি প্ৰথাৰ পৰা আহিছে বুলি গণ্য কৰা হয়।
## শিলালিপি
তাম্ৰেশ্বৰী মন্দিৰত উদ্ধাৰ কৰা পাথৰ শিলালিপিত লিখা আছে,

শিলালিপিত বৰ্ণনা কৰা মতে ১৩৬৪ শকত (১৪৪২ খ্ৰীষ্টাব্দ) চুতীয়া ৰজা মুক্ত ধৰ্মনাৰায়ণে ইটা ('ইষ্টক') আৰু অন্য সামগ্ৰীৰে ('আদি') মন্দিৰৰ সীমাৰ দেৱাল নিৰ্মাণ কৰাইছিল। মন্দিৰটো দেৱী দিক্কৰ বাসিনীৰ প্ৰতি উৎসৰ্গিত। দিক্কৰবাসিনী নৱম-দশম শতিকাৰ কালিকা পুৰাণত 'কামৰূপ পীঠ' হিচাপে উল্লেখ আছে।

## স্থাপত্য
মন্দিৰখনৰ দেৱাল আৰু দুৱাৰবোৰ সুন্দৰ কাৰু-কাৰ্য খচিত আছিল। মূলদ্বাৰৰ সন্মুখত ৰূপালী দাঁতৰ সৈতে দুটা প্ৰকাৰৰ হাতীৰ ভাস্কৰ্য আছিল। ১৭১১ খ্ৰীষ্টাব্দৰ চামৰুং ফুকনৰ বুৰঞ্জী মতে তাম্ৰেশ্বৰী মন্দিৰৰ ছাদ তামেৰে নিৰ্মিত আছিল। ১৮৪৮ চনত ব্ৰিটিছ পুৰাতত্ত্ববিদ ডেল্টনে সেই স্থানত শিলৰ মন্দিৰৰ গাঁথনি লক্ষ্য কৰিছিল। কিন্তু তামৰ ছাদ ইতিমধ্যে আঁতৰোৱা হৈছিল। ১৯০৫ চনত এই স্থান ভ্ৰমণ কৰা টি. ব্লকৰ অনুসৰি, এই বৰ্গাকাৰ গাঁথনিটো ভিতৰত মুল মন্দিৰটো হ'ব নোৱাৰে আৰু ইটাৰ বেৰটোৱে স্পষ্টভাৱে কেন্দ্ৰত কোনো এক প্ৰকাৰৰ বৃহৎ মন্দিৰ আছিল যি সময়ৰ সৈতে নাইকিয়া হৈছে। গোটেই মন্দিৰটো ইটাৰ দেৱালেৰে পৰিবেষ্টিত আছিল আৰু পশ্চিম ফালে নৰবলি স্থান আছিল।

## লগতে চাওক
* কেঁচাইখাঁতী পূজা

## তথ্য উৎস

## বাহ্যিক সংযোগ
* 

শ্ৰেণী:অসমৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:অসমৰ ইতিহাস
অসমৰ বান্ধ আৰু জলাধাৰসমূহৰ তালিকা

বান্ধ হৈছে প্ৰাকৃতিক ভাবে প্ৰবাহিত পানী বা ভূগৰ্ভস্থ জলপ্ৰবাহবন্ধ বা সীমিত কৰা একপ্ৰকাৰৰ কৃত্ৰিম বাধা। বান্ধৰ ফলত কৃত্ৰিম জলাধাৰৰ সৃষ্টি হয়। বান্ধৰ দ্বাৰা সৃষ্টি হোৱা জলাধাৰবোৰে বানপানী ৰোধ কৰাৰ লগতে জলসিঞ্চন, মানুহৰ দৈনন্দিন ব্যৱহাৰ, ঔদ্যোগিক ব্যৱহাৰ, মীনপালন, জলঅৰ্থনীতি আৰু যাতায়তৰ বাবে পানী প্ৰদান কৰে। প্ৰায়ে বান্ধৰ সৈতে শক্তিগৃহ স্থাপন কৰি জলবিদ্যুৎ উৎপাদন কৰা হয়। অসমত অৱস্থিত বান্ধ আৰু জলাধাৰসমূহৰ তালিকা তলত উল্লেখ কৰা হ'ল:

## তথ্য উৎস

শ্ৰেণী:অসমৰ উদ্যোগ
শ্ৰেণী:অসমৰ পৰ্যটনস্থলী
শ্ৰেণী:অসম সম্পৰ্কীয় তালিকা
গুৰু টেগ বাহাদুৰ

**টেগ বাহাদুৰ** (১ এপ্ৰিল ১৬২১ - ২৪ নৱেম্বৰ ১৬৭৫) আছিল দহজন শিখ ধৰ্মগুৰুৰ নৱম জন। ১৬২১ চনত অমৃতসৰত তেওঁৰ জন্ম হয়। তেওঁ গুৰু হৰ গোবিন্দ চাহিবৰ একেবাৰে সৰুজন সন্তান আছিল। জীৱিত অৱস্থাত ১৬৬৫ ৰ পৰা ১৬৭৫ চনলৈ তেওঁক গুৰু বুলি সম্বোধন কৰা হয়। গুৰু গ্ৰন্থ চাহিবত তেওঁৰ এশ পোন্ধৰটা শ্লোক সন্নিবিষ্ট আছে।

ঔৰংগজেৱৰ আদেশত গুৰু টেগ বাহাদুৰক গৰিহনা দিয়াৰ বহু তথ্য আছে। শিখ ঐতিহ্যত কোৱা হৈছে যে গুৰুৱে কাশ্মীৰী পাণ্ডীতসকলৰ অধিকাৰৰ বাবে থিয় হৈছিল, তেওঁ সম্ৰাটৰ সৈতে তেওঁলোকৰ পক্ষত পৰামৰ্শ ল'বলৈ তেওঁৰ ওচৰলৈ আহে আৰু তেওঁক অলপতে আৰোপ কৰা জিজিয়া শুল্ক প্ৰত্যাহাৰ কৰিবলৈ আহ্বান জনাই। ইয়াৰ পিছতেই ৰজাৰ আদেশ নমনা আৰু ৰজাক প্ৰত্যাহ্বান জনোৱাৰ অপৰাধত ১৬৭৫ চনত দিল্লীত তেওঁক ৰাজহুৱা ভাৱে মৃত্যুদণ্ড দিয়া হয়।

## তথ্যসূত্ৰ

শ্ৰেণী:শিখ ধৰ্ম
শ্ৰেণী:মৃত ব্যক্তি
শ্ৰেণী:ধৰ্ম প্ৰচাৰক
১৯৬৭ৰ অসম বিধানসভা নিৰ্বাচন

**অসম বিধানসভাৰ নিৰ্বাচন, ১৯৬৭** স্বাধীনোত্তৰ অসমৰ চতুৰ্থ বিধানসভা নিৰ্বাচন। মুঠ ১২৬থন আসনৰ বাবে এই নিৰ্বাচন অনুষ্ঠিত হৈছিল। নিৰ্বাচনৰ পূৰ্বে সমষ্টিবোৰৰ পুনৰ গঠন কৰা হৈছিল আৰু পূৰ্বৰ ১০৫টা সমষ্টিৰ পৰা ১২৬টা সমষ্টিলৈ বৃদ্ধি কৰা হৈছিল। ইয়াৰে ৯৩টা সাধাৰণ, ৯টা অনুসূচীত জাতিৰ বাবে আৰু ২৪টা জনজাতীয়সকলৰ বাবে সংৰক্ষিত আছিল। নিৰ্বাচনত ৭টা ৰাষ্ট্ৰীয় পৰ্যায়ৰ আৰু এটা ৰাজ্যিক পৰ্যায়ৰ দল- অল পাৰ্টি হিল লিডাৰ্চ্ কনফাৰেঞ্চে অংশগ্ৰহণ কৰিছিল।মুঠ ৭৩খন আসন পাই ভাৰতীয় জাতীয় কংগ্ৰেছে বিমলা প্ৰসাদ চলিহাৰ নেতৃত্বত চৰকাৰ গঠন কৰিছিল। মুখ্যমন্ত্ৰী হিচাপে চলিহাৰ এয়া আছিল দ্বিতীয় কাৰ্যকাল। নিৰ্বাচনত অংশগ্ৰহণ কৰা ভাৰতৰ মাৰ্ক্সবাদী কমিউনিষ্ট পাৰ্টি আৰু জনসংঘই এখনো আসনত জয়লাভ কৰা নাছিল।  লুংলেই,  আইজল পূব, আইজল পশ্চিম, নংপো আৰু চেৰাপুঞ্জী বিধানসভা সমষ্টিৰ নিৰ্বাচিত সদস্য কেইগৰাকীয়ে বিনা প্ৰতিদ্বন্দ্বিতাৰে জয়ী হৈ আহিছিল। ১৯৬৭ৰ বিধানসভা নিৰ্বাচনৰ এক উল্লেখযোগ্য ঘটনা এয়ে যে অসমীয়া সাংস্কৃতিক জগতৰ মহীৰূহ স্বৰুপ বিষ্ণুপ্ৰসাদ ৰাভা আৰু ভূপেন হাজৰিকাই ক্ৰমে তেজপুৰ আৰু নাওবৈচা সমষ্টিৰ পৰা বিজয়ী হৈ বিধানসভাত প্ৰবেশ কৰিছিল।

## অংশগ্ৰহণ কৰা ৰাজনৈতিক দল

## বিজয়ী প্ৰাৰ্থীসকল

## তথ্য উৎস

শ্ৰেণী:অসমৰ বিধানসভা নিৰ্বাচন
কপিলী নদী

**কপিলী নদী** () ব্ৰহ্মপুত্ৰ নদৰ এখনি দক্ষিণবাহিনী উপনৈ। কপিলী নৈ মেঘালয় মালভূমিৰ পৰা উৎপত্তি হৈ ডিমা হাছাও জিলাৰে অসমত প্ৰৱেশ কৰিছে। তাৰপিছত ই পশ্চিম কাৰ্বি আংলং জিলা, কাৰ্বি আংলং জিলা, হোজাই জিলা, নগাঁও জিলা, মৰিগাঁও জিলাৰ মাজেৰে বৈ কামৰূপ মহানগৰ জিলাত ব্ৰহ্মপুত্ৰ নদত পৰিছে। কপিলী ব্ৰহ্মপুত্ৰৰ দীৰ্ঘতম দক্ষিণবাহিনী উপনৈ।

## নামৰ উৎপত্তি
প্ৰাচীন ভাৰতৰ সাংখ্য দৰ্শনৰ প্ৰৱৰ্তক কপিল মুনিৰ নামৰ পৰা নদীখনৰ নামৰ উৎপত্তি হৈছে।

## গতিপথ
অসম-মেঘালয়ৰ সীমান্তৰ মেঘালয় মালভূমি আৰু বৰাইল পৰ্বতৰ পৰা কপিলী নদীৰ উৎপত্তি হৈছে। মেঘালয়ৰ পৰা ই অসমৰ পাৰ্বত্য জিলা আৰু মধ্য অসমৰ মাজেৰে বৈ গৈ ব্ৰহ্মপুত্ৰত পৰিছে। কপিলী নদী অসমৰ ডিমা হাছাও জিলা, পশ্চিম কাৰ্বি আংলং জিলা, কাৰ্বি আংলং জিলা, হোজাই জিলা, নগাঁও জিলা, মৰিগাঁও জিলা আৰু কামৰূপ মহানগৰ জিলাৰ মাজেৰে বৈ গৈছে। নদীখনৰ মুঠ দৈৰ্ঘ্য ২৯০ কিলোমিটাৰ (১৮০ মাইল) আৰু ইয়াৰ অৱবাহিকাৰ মাটিকালি ১৬,৪২ বৰ্গ কিলোমিটাৰ (৬,৩৪০ বৰ্গ মাইল)। ইয়াৰ গতপথত কেইবাটাও জলপ্ৰপাত আছে। নগাওঁ জিলাৰ সমভূমিলৈ প্ৰৱেশ কৰাৰ আগগৈ কপিলী প্ৰায় ১২০ কিলোমিটাৰ ঠেক পাহাৰীয়া গড়াৰ মাজেৰে তীব্ৰ গতিৰে প্ৰবাহিত হয়।

## জলবিদ্যুৎ প্ৰকল্প

কপিলী নদীৰ ওপৰত অসমৰ ডিমা হাছাও জিলা আৰু মেঘালয়ৰ জয়ন্তীয়া পাহাৰ জিলাত অৱস্থিত আৰু উত্তৰ পূৱ বৈদ্যুতিক শক্তি নিগমৰ দ্বাৰা পৰিচালিত কপিলী জল বিদ্যুৎ প্ৰকল্প অৱস্থিত। এই প্ৰকল্পৰ অধীনত খানদং আৰু উমৰাংছু বান্ধ আৰু ইহঁতৰ জলাধাৰ আছে। তিনিটা শক্তিগৃহ যুক্ত এই প্ৰকল্পৰ মুঠ ক্ষমতা ২৭৫ মেগাৱাট। ১৯৭৫ চনত সম্পূৰ্ণ হোৱা কামৰূপ জিলাৰ কপিলী প্ৰৱাহ জলসিঞ্চন আঁচনিখনে ১৪খন ৰাজহ গাঁৱৰ ১,৩০০ হেক্টৰ (৩,২০০ একৰ) ভূমিত জলসিঞ্চন প্ৰদান কৰে।

## প্ৰদূষণ
কপিলী নদীত প্ৰায় ৫৪টা প্ৰজাতিৰ মাছ আছে। মেঘালয়ৰ কপিলীৰ উদ্‌গমস্থলত অবৈজ্ঞানিক পদ্ধতিৰে কয়লাৰ মুক্ত খননৰ ফলত নদীখনত অম্লীয়কৰণ হৈছে। ইয়াৰ ফলত নদীখনৰ বাওঁ অংশ জৈৱিক ভাৱে মৃতপ্ৰায় অৱস্থা লাভ কৰিছে। ইয়াৰ পানী মানুহৰ ব্যৱহাৰৰ বাবে অনুপযুক্ত। জয়ন্তীয়া পাহাৰত ঘটা অবৈধ কয়লাৰ খনৰ ফলত যান্ত্ৰিক বিজুতিৰ আকাংশাত কপিলী জলবিদ্যুৎ প্ৰকল্পৰ জলবিদ্যুৎ উৎপাদন সঘনে বন্ধ কৰিবলগীয়া হয়।

## তথ্য উৎস

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
আহমেদ পেটেল

**আহমেদভাই মহম্মদভাই পেটেল** জনপ্ৰিয়ভাৱে **আহমেদ পেটেল** (, 
২১ আগষ্ট ১৯৪৯ – ২৫ নৱেম্বৰ ২০২০) এগৰাকী ভাৰতীয় ৰাজনৈতিক নেতা। তেওঁ ভাৰতীয় জাতীয় কংগ্ৰেছৰ বিভিন্ন পদবীৰ লগতে সাংসদ হিচাপেও নিৰ্বাচিত হৈছিল। তেওঁ কংগ্ৰেছৰ অধ্যক্ষ ছোনিয়া গান্ধীৰ ৰাজনৈতিক সচিব আছিল। তেওঁ ১৯৭৭ চনৰ পৰা ১৯৮৯ চনলৈ তিনিটা কাৰ্যকালৰ বাবে গুজৰাটৰ ভৰুচ লোকসভা সমষ্টিৰ পৰালোকসভালৈ নিৰ্বাচিত হৈছিল। ১৯৯৩ চনৰ পৰা ২০২০ চনলৈ তেওঁ পাঁচবাৰকৈ ৰাজ্যসভাত গুজৰাটক প্ৰতিনিধিত্ব কৰিছিল। আহমেদ পেটেল ২০১৮ চনৰ পৰা ২০২০ চনলৈ সৰ্ব ভাৰতীয় কংগ্ৰেছ কমিটিৰ কোষাধক্ষ্য আছিল। ২০২০ চনৰ ২৫ নৱেম্বৰ তাৰিখে তেওঁৰ মৃত্যু হয়। 

## প্ৰাৰম্ভিক জীৱন
১৯৪৯ চনৰ ২১ আগষ্ট তাৰিখে ভাৰতৰ বোম্বে ষ্টেটৰ (বৰ্তমান গুজৰাট) ভৰুচত আহমেদ পেটেলৰ জন্ম হৈছিল। তেওঁৰ পিতৃ মহম্মদ ইশ্বিকজী পেটেল আৰু মাতৃ হাৱাবেন মহম্মদভাই। কৃষিকাৰ্যৰ লগত পৰিয়ালত জন্মগ্ৰহণ কৰা আহমেদ পেটেল তেওঁলোকৰ তৃতীয় সন্তান আছিল। তেওঁৰ পিতৃ সমাজ সেৱাৰ লগতো জড়িত আছিল। তেওঁ দক্ষিণ গুজৰাট বিশ্ববিদ্যালয়ৰ পৰা শিক্ষা লাভ কৰিছিল। ছাত্ৰ অৱস্থাতে তেওঁ ভাৰতীয় জাতীয় কংগ্ৰেছৰ যুৱমৰ্চা যুৱ কংগ্ৰেছত যোগদান কৰিছিল।
## ৰাজনৈতিক জীৱন
১৯৭৬ চনত গুজৰাটৰ ভৰুচ জিলাৰ স্থানীয় নিৰ্বাচনত প্ৰতিদ্বন্দ্বিতা কৰি তেওঁৰ ৰাজনৈতিক জীৱন আৰম্ভ কৰিছিল। ভৰুচ লোকসভা সমষ্টিৰ পৰা ষষ্ঠ লোকসভাৰ বাবে নিৰ্বাচনত প্ৰতিদ্বন্দ্বিতা কৰিবলৈ ১৯৭৭ চনত তদানীন্তন ভাৰতৰ প্ৰধানমন্ত্ৰী ইন্দিৰা গান্ধীয়ে তেওঁক নামাংকিত কৰিছিল। এই নিৰ্বাচনত তেওঁ জয়ী হয় আৰু তাৰপিছত তেওঁ ১৯৮০ আৰু ১৯৮৪ চনৰ পৰৱৰ্তী লোকসভা নিৰ্বাচনত জয়লাভ কৰিছিল। ১৯৮৫ চনত তেওঁ প্ৰধান মন্ত্ৰী ৰাজীৱ গান্ধীৰ সংসদীয় সচিব আছিল। ১৯৮৭ চনত সাংসদ হিচাপে তেওঁ চৰ্দাৰ সৰোবৰ প্ৰকল্পৰ নিৰীক্ষণৰ বাবে নৰ্মদা ব্যৱস্থাপনা প্ৰাধিকৰণ গতাই দিয়াত সহায় কৰিছিল। তেওঁ ১৯৮৮ চনত জৱাহৰ ভৱন ন্যাসৰ সচিব নিযুক্ত হৈছিল আৰু জৱাহৰলাল নেহৰুৰ জন্ম শৱৰ্ষিকী উদযাপনৰ সময়ত জৱাহৰ ভৱনৰ নিৰ্মাণ সম্পূৰ্ণ কৰাৰ বাবে তেওঁক কৃতিত্ব দিয়া হয়। আহমেদ পেটেল ১৯৯৩ চনৰ পৰা ২০২০ চনলৈ গুজৰাটক ৰাজ্যসভাত প্ৰতিনিধিত্ব কৰি আহিছে। যদিও তেওঁক ছোনিয়া গান্ধীৰ মুখ্য ৰণনীতিকাৰ বুলি গণ্য কৰা হয় ২০০৪ আৰু ২০১৪ চনৰ চতুৰ্দশ আৰু পঞ্চদশ লোকসভাত তেওঁক সংযুক্ত প্ৰগতিশীল মৰ্চা চৰকাৰৰ পৰা বাহিৰত ৰখা হৈছিল। গুজৰাটৰ পৰা লোকসভালৈ সাংসদ হিচাপে নিৰ্বাচিত হোৱা এহছান জাফৰিৰ পিছতে পেটেল কেৱল দ্বিতীয় গৰাকী মুছলমান ব্যক্তি।

তেওঁ ভাৰতীয় জাতীয় কংগ্ৰেছৰ অধ্যক্ষ ছোনিয়া গান্ধীৰ ৰাজনৈতিক সচিব হিচাপে কাৰ্যনিৰ্বাহ কৰিছিল। তেওঁ ১৯৮৫ চনত পূৰ্বৰ প্ৰধান মন্ত্ৰী ৰাজীৱ গান্ধীৰ সংসদীয় সচিব হিচাপে কাৰ্যনিৰ্বাহ কৰিছিল। তেওঁ দলৰ জ্যেষ্ঠ সদস্য মতিলাল ভৰাৰ সলনি ২০১৮ চনত সৰ্ব ভাৰতীয় কংগ্ৰেছ কমিটিৰ কোষাধক্ষ্য হিচাপেও নিযুক্তি লাভ কৰিছিল।

## ব্যক্তিগত জীৱন
আহমেদ পেটেলে ১৯৭৬ চনত মেমুনা আহমেদ পেটেলৰ সৈতে বিবাহপাশত আৱদ্ধ হৈছিল। দম্পতীহালৰ এগৰাকী কন্যা আৰু এজন পুত্ৰ সন্তান আছে। তেওঁ সহজ-সৰল জীৱন যাপন কৰিছিল আৰু খুব কমকৈ গণ মাধ্যমৰ লগত মতবিনিময় কৰিছিল।
## মৃত্যু
কৰ'নাভাইৰাছ ৰোগ ২০১৯ৰ ফলত হোৱা শৰীৰৰ একাধিক অংগ বিকলতাৰ বাবে ২০২০ চনৰ ২৫ নৱেম্বৰ তাৰিখে আহমেদ পেটেলৰ মৃত্যু হয়। তেওঁক হাৰিয়ানাৰ গুৰুগ্ৰামত অৱস্থিত মেডান্তা হস্পিটেলত ভৰ্তি কৰোৱা হৈছিল আৰু কৰ'নাভাইৰাছ ৰোগ ২০১৯ ধৰা পৰাৰ পিছত তেওঁক আই.চি.ইউ.ত ৰখা হৈছিল।
## তথ্য উৎস

শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
গীতা হাতীকাকতি

**গীতা হাতীকাকতি** () এগৰাকী অসমীয়া গীতিকাৰ, কবি আৰু সাহিত্যিক আছিল। তেখেত আকাশবাণীৰ স্বীকৃতিপ্ৰাপ্ত গীতিকাৰ আছিল। তেখেতে *এখনি পানচৈ উটি যায় আহা না*, *তৰা আখৰে কবিতা লিখি*, *জোন জ্বলে সপোনৰ*, *সোণফুল যেন ৰ'দৰ পখিলা*, *নিলগতে থাকা নাহিবা কাষলে* আদি গীত ৰচনা কৰিছিল। তেখেতে ১৯৯০ চনত প্ৰথম প্ৰকাশ হোৱা *আধাৰ* আলোচনীৰো সম্পাদিকাৰূপে কাৰ্যনিৰ্বাহ কৰিছিল। ২০০৪ চনত অসম চৰকাৰে গীতিকাৰগৰাকীক সাহিত্যিক পেন্সন আৰু ২০১৬ চনত শিল্পী বঁটা প্ৰদান কৰে।

## জন্ম আৰু পৰিয়াল
১৯৪৩ চনৰ ২৬ অক্টোবৰত গীতা হাতীকাকতিৰ জন্ম হৈছিল। জন্মস্থান আছিল যোৰহাট। তেখেতৰ পিতৃ আছিল অধিবক্তা যদুনাথ বৰুৱা। মাতৃ আছিল কমলিনী দেৱী। 

## শিক্ষাজীৱন
যোৰহাট দেৱীচৰণ বৰুৱা প্ৰাথমিক বালিকা বিদ্যালয়, যোৰহাট চৰকাৰী ছোৱালী উচ্চ বিদ্যালয় আৰু শ্বিলঙৰ লেডীকীন গাৰ্লচ কলেজৰ পৰা তেখেতে শিক্ষাগ্ৰহণ কৰে।

## গীত চৰ্চা
গীতা হাতীকাকতিয়ে সাত বছৰ বয়সতে প্ৰথম দুটা কবিতা লিখিছিল। কবিতাৰ শিৰোনাম আছিল *বনগুটি* আৰু *আকাশ*। সপ্তম-অষ্টম শ্ৰেণীত থাকোতেই কবিতা হিচাপে লিখা 'অ'মোৰ আকাশী ঐ। নীলাকৈ আঁচলত তোৰ...' গীতটোৱে তেওঁৰ কলেজীয়া সময়ত শ্বিলঙত জনপ্ৰিয়তা লভিছিল। একেটা গীতে যোৰহাটত আন্তঃকলেজ সংগীত প্ৰতিযোগিতাত প্ৰথম স্থান পাইছিল। চৰকাৰৰ কুৰিদফীয়া আঁচনিৰ ওপৰত লিখা এখন সংগীতালেখ্যৰ জৰিয়তে গীতা হাতীকাকতি পুৰুষোত্তম দাসৰ সান্নিধ্যলৈ আহে। পুৰুষোত্তম দাস সেইসময়ৰ আকাশবাণী গুৱাহাটী কেন্দ্ৰৰ সংগীত বিভাগৰ প্ৰযোজক আছিল। ১৯৭৬ চনত গীতা হাতীকাকতিয়ে গুৱাহাটী অনাতাঁৰ কেন্দ্ৰৰ পৰা গীতিকাৰ হিচাপে স্বীকৃতি পায়। 

অসমৰ কলা আৰু চলচ্চিত্ৰ সমালোচক উৎপল মেনাৰ সৈতে হোৱা এটা বিশেষ সাক্ষাৎকাৰত গীতিকাৰগৰাকীয়ে কৈছিল-

অসমীয়া কথাছবি ৰাংঢালীৰ বাবেও গীতা হাতীকাকতিয়ে গীত ৰচনা কৰিছিল।

## কেইটিমান গীত

## প্ৰকাশিত গ্ৰন্থ
গীতা হাতীকাকতিয়ে মুঠ ঊনৈশখন গ্ৰন্থ ৰচনা কৰিছিল। তেখেতৰ ৰচনাই গীতকে ধৰি গল্প, কবিতা, প্ৰবন্ধক সামৰি লৈছিল। তেওঁৰ ১৯ খন গ্ৰন্থই হৈছে তেওঁৰ স্ব-প্ৰকাশিত। 

### গীত সংকলন
* কেক্টাচৰ গীত
* তিনিকুৰি গীত
* গীত মোৰ চিত
* নিৰ্জনতাৰ গীত
* অ' মোৰ গীতৰ ভাষা
* সুৰৰ আকাশ বিচাৰি
* এজাক গানৰ চৰাই
* গীতা হাতীকাকতিৰ সমবেত
* সূৰুজমুখীৰ পাহিত জ্বলে
### কবিতা সংকলন
* এবুকু সোণালী প্ৰত্যয়
* বিৱৰ্তিত সময়ৰ স'তে
* এছাটি স্নিগ্ধ বতাহ
### গল্প সংকলন
* এখন আকাশৰ তলত
* পালছিগা নাও
### প্ৰবন্ধ সংকলন
* মোৰ গীত, তোমাৰ সুৰ, তেওঁৰ কণ্ঠ
* লোক-সংস্কৃতি আৰু সৌন্দৰ্যবোধ
### অন্যান্য
* আমাৰ সোণসেৰীয়া গীতৰ গীতিকাৰসকল (প্ৰাক্- শংকৰী যুগৰ পৰা ৰোমাণ্টিক যুগৰ প্ৰয়াত গীতিকাৰৰ বুৰঞ্জী)
* স্মৃতিৰ পাপৰিত সোঁৱৰণী সোণালী (ব্যক্তিগত অভিজ্ঞতাৰ সংকলন)
* পূৱেৰুণৰ ৰং (সংগীতালেখ্য সংকলন)

## বঁটা আৰু সন্মান
২০১৬ চনত অসম চৰকাৰে গীতিকাৰগৰাকীক *শিল্পী বঁটা*ৰে সন্মানীত কৰিছিল। ২০০৪ চনত তেখেতে সাহিত্যিক পেঞ্চন লাভ কৰে।

'মিতালী সংঘ'কে প্ৰমুখ্য কৰি ভালেমান সাহিত্য-সংস্কৃতি সম্পৰ্কীয় অনুষ্ঠান-প্ৰতিষ্ঠানৰ হৈতে তেওঁ সক্ৰিয়ভাৱে জড়িত আছিল।

## মৃত্যু
২০২০ চনৰ ২৪ নৱেম্বৰ তাৰিখে গুৱাহাটীৰ জু-ৰোডস্থিত কন্যাৰ বাসভৱনত প্ৰায় ৬:৪৬ বজাত গীতা হাতীকাকতিৰ দেহাৱসান ঘটে। মৃত্যুৰ সময়ত তেখেতৰ বয়স আছিল ৭৭ বছৰ।

## তথ্য সংগ্ৰহ


শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া ভাষাৰ গীতিকাৰ
শ্ৰেণী:অসমীয়া সাহিত্যিক
ঙাহ ল'ও ডৰ

**ঙাহ ল'ও ডৰ** () হৈছে মিজোৰামত পৰম্পৰাগতভাৱে প্ৰচলিত কিনা-বেচাৰ এক পদ্ধতি য'ত বিক্ৰেতাৰ অবিহনেই বিপণী এখনৰ পণ্যসামগ্ৰী গ্ৰাহকসকলে পছন্দ অনুসৰি নিৰ্দিষ্ট মূল্য পৰিশোধ কৰি ক্ৰয় কৰাৰ ব্যৱস্থা আছে। মিজোৰামৰ ৰাজধানী আইজলৰপৰা প্ৰায় ৬৫ কি:মি: দূৰত্বত অৱস্থিত চিলিং চহৰত এই ব্যৱস্থাটো ঘাইকৈ দেখা পোৱা যায়। ঙাহ ল'ও ডৰৰ অৰ্থ হৈছে 'ক্ৰেতাবিহীন বিপণী'। এই পদ্ধতিত পথৰ কাষত চালি সাজি বিপণী একোখন স্থাপন কৰা হয়। স্থানীয় লোকসকলে নিজৰ উৎপাদিত সামগ্ৰীসমূহ আনি ইয়াত বিক্ৰীৰ বাবে সজাই ৰাখে। এই বিপণীসমূহত কোনো বিক্ৰেতা নাথাকে। একোখন ফলকত সামগ্ৰীসমূহৰ মূল্য গ্ৰাহকে দেখা পোৱাকৈ লিখি ৰখা হয়। বাটেদি যোৱা লোকে এই মুক্ত বিপণীসমূহৰ পৰা পছন্দ অনুসৰি সামগ্ৰী সংগ্ৰহ কৰিব পাৰে। মূল্য পৰিশোধ কৰিবৰ বাবে ইয়াত একোটা বাকচ বা টেমা (পৱিচা বউন) ৰখা হয় আৰু ইয়াত কোনো তলাৰ ব্যৱস্থা নাথাকে। গ্ৰাহকসকলে পছন্দৰ সামগ্ৰী লোৱাৰ পিছত ফলকত উল্লিখিত মূল্য এই বাকচত জমা ৰাখে। খুচুৰাৰ বাবে গ্ৰাহকে নিজেই বাকচত থকা টকাৰ বিনিময় কৰিব পাৰে। এই সমগ্ৰ ব্যৱস্থাটো পাৰস্পৰিক বিশ্বাসৰ ওপৰত আধাৰিত। এই বিপণীসমূহত ঘাইকৈ কৃষিজাত সামগ্ৰী যেনে শাক-পাচলি আৰু ফল-মূলৰ লগতে ফলৰ ৰস, শুকান মাছ, পানীশামুক আদি পোৱা যায়।

## তথ্য সংগ্ৰহ

শ্ৰেণী:মিজোৰাম
শ্ৰেণী:বাণিজ্য
ডগলাছ ষ্টুৱাৰ্ট

**ডগলাছ ষ্টুৱাৰ্ট** (; জন্ম: ১৯৭৬)এজন স্কটিছ-আমেৰিকান লেখক আৰু ফেশ্বন ডিজাইনাৰ। তেওঁৰ প্ৰথমখন উপন্যাস শ্বাগি বেইন হৈছে ২০২০ চনত বুকাৰ বঁটা লাভ কৰা গ্ৰন্থ।

## প্ৰাৰম্ভিক জীৱন
ষ্টুৱাৰ্টৰ জন্ম হৈছিল ছাইটহিল, স্কটলেণ্ডৰ গ্লাছগোৰ এটা হাউছিং এষ্টেটত। তিনিজন ভাই-ভনীৰ ভিতৰত তেওঁৱেই সকলোতকৈ সৰু আছিল। তেওঁ সৰু হৈ থাকোঁতেই দেউতাকে পৰিয়ালটোক এৰি যায় আৰু তেওঁক সুৰাপান আৰু আসক্তিৰ সৈতে যুঁজ দি থকা একক মাতৃয়ে তেওঁক ডাঙৰ-দীঘল কৰে।

## কৰ্মজীৱন
ফেশ্বন ডিজাইনিঙত কেৰিয়াৰ আৰম্ভ কৰিবলৈ ২৪ বছৰ বয়সত ষ্টুৱাৰ্ট নিউয়ৰ্ক চহৰলৈ যায়। ২০ বছৰ ধৰি তেওঁ *কেলভিন ক্লেইন*, *ৰাল্ফ ল'ৰেন*, *বানানা ৰিপাব্লিক* আৰু *জেক স্পেড*কে ধৰি কেইবাটাও ব্ৰেণ্ডত কাম কৰে। ডিজাইনিঙৰ কামৰ মাজে মাজে তেওঁ লিখা-মেলাৰ কামো কৰিছিল। উল্লেখযোগ্য যে তেওঁ তেওঁৰ প্ৰথমখন উপন্যাস লিখিবলৈ আৰম্ভ কৰিছিল বানানা ৰিপাব্লিকত জেষ্ঠ্য নিৰ্দেশক হিচাপে বাৰঘণ্টীয়া চিফ্ট কৰি থকাৰ সময়ত।

প্ৰথমখন উপন্যাস প্ৰকাশ হোৱাৰ আগতে তেওঁৰ বিভিন্ন লেখা *দ্য নিউ ইয়ৰ্কাৰ* আৰু *লিটহাব*ত প্ৰকাশ হৈছিল।

তেওঁৰ প্ৰথমখন উপন্যাস *ছুঘী বেইন*ৰ বাবে মাৰ্গাৰেট বাছবি, লী চাইল্ড,সমীৰ ৰহিম, লেম চিচে আৰু ইমিলি উইলছনেৰে গঠিত এখন বিচাৰালয়ৰ দ্বাৰা ২০২০ চনৰ বুকাৰ বঁটা লাভ কৰে।

## ব্যক্তিগত জীৱন
ষ্টুৱাৰ্টৰ দ্বৈত ব্ৰিটিছ আৰু আমেৰিকান নাগৰিকত্ব আছে। তেওঁ মানহাটনাৰ ইষ্ট ভিলেজত তেওঁৰ স্বামী মাইকেল কেৰি, যি হৈছে এগৰাকী গাগোচিয়ান গেলেৰীৰ কলা কিউৰেটৰ, লগত বাস কৰে।

## গ্ৰন্থপঞ্জী
* . UK, Picador.

## তথ্য সংগ্ৰহ

## বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:সাহিত্যিক
শ্ৰেণী:ফেশ্বন ডিজাইনাৰ
শ্ৰেণী:বুকাৰ বঁটা বিজয়ী
শ্ৰেণী:এলজিবিটি সম্প্ৰদায়ৰ ব্যক্তি
১৯৭২ৰ অসম বিধানসভা নিৰ্বাচন

**অসম বিধানসভাৰ নিৰ্বাচন, ১৯৭২** স্বাধীনোত্তৰ অসমৰ পঞ্চম বিধানসভা নিৰ্বাচন। মিজো হিলচ্ জিলাত বিচ্ছিন্নতাবাদী আন্দোলন প্ৰবল হোৱাত কেন্দ্ৰীয় চৰকাৰে জিলাখনক অসমৰ পৰা আঁতৰাই নি কেন্দ্ৰীয় শাসিত অঞ্চল হিচাপে ঘোষণা কৰে। আনহাতে ১৯৭০ চনৰ ২ এপ্ৰিলত ‘খাচী আৰু জয়ন্তীয়া হিলচ’ আৰু ‘গাৰো হিলচ’ এই দুখন জিলা লগ লগাই মেঘালয় স্বায়ত্বশাসিত ৰাজ্য ঘোষণা কৰা হয়। ১৯৭২ চনৰ ২১ জানুৱাৰীত মেঘালয়ক পূৰ্ণাঙ্গ ৰাজ্যৰ মৰ্যদা প্ৰদান কৰা হয়। ৰাজ্যখনৰ পৰিসীমা হ্ৰাস হোৱাৰ ফলস্বৰূপে ১৯৭২ৰ বিধানসভা নিৰ্বাচনত বিধানসভাৰ  সমষ্টিও পূৰ্বৰ ১২৬টাৰ পৰা ১১৪টা লৈ হ্ৰাস হৈছিল। হ্ৰাস পোৱা ১২টা সমষ্টি আছিল- ১-লুংলেই, ২-আইজল পূব, ৩-আইজল পশ্চিম, ২২-জোৱাই, ২৩-শ্বিলং, ২৪-নংপো, ২৫-নংষ্টইন, ২৬-চেৰাপুঞ্জী, ২৭-বাঘমৰা, ২৮-ডাইনাডুবি, ২৯-তুৰা আৰু ৩০-ফুলবাৰী।

নিৰ্বাচনত ৯৩খন আসনেৰে ভাৰতীয় জাতীয় কংগ্ৰেছে নিৰঙ্কুশ সংখ্যা-গৰিষ্ঠতা লাভ কৰে। সংযুক্ত ছোচিয়েলিষ্ট পাৰ্টীয়ে ৪খন, ভাৰতৰ কমিউনিষ্ট পাৰ্টীয়ে ৩খন, স্বতন্ত্ৰ পাৰ্টী আৰু অসম ভৈয়াম জনজাতি পৰিষদে এখনকৈ আসন লাভ কৰে। ৫ম বিধানসভালৈ ১১জন নিৰ্দলীয় বিধায়কৰো আগমণ হয়। মহিলা বিধায়কৰ সংখ্যা আছিল ৮গৰাকী। তেওঁলোক আছিল- আনন্দিবালা ৰাভা, প্ৰণিতা তালুকদাৰ, সত্যৱতী গোস্বামী, ৰেৱতী দাস, ৰেণুকা দেৱী বৰকটকী, চৈয়দা আনোৱাৰা টাইমূৰ, স্বৰ্ণপ্ৰভা মহন্ত আৰু তৰুলতা বৰা। 

১৯৬৯ত কংগ্ৰেছৰ ভাৰতীয় জাতীয় কংগ্ৰেছ (অৰ্গেনাইজেন) আৰু ভাৰতীয় জাতীয় কংগ্ৰেছ (ৰিকুইজিচনিষ্ট) নামেৰে বিভাজন হয়। ১৯৭১ চনৰ সাধাৰণ নিৰ্বাচনৰ পিছত ইন্দিৰা গান্ধী নেতৃত্বাধীন কংগ্ৰেছ দলটোক মূল কংগ্ৰেছ বুলি নিৰ্বাচনী আয়োগে স্বীকৃতি দিয়ে।  ১৯৭২ৰ বিধানসভা নিৰ্বাচনত কামৰাজ নেতৃত্বাধীন অৰ্গেনাইজেচন কংগ্ৰেছেও অসমৰ নিৰ্বাচনত অংশগ্ৰহণ কৰিছিল যদিও তেওঁলোকে এখনো আসন নাপালে।
## অংশগ্ৰহণকাৰী দলসমূহ

১৯৭২ চনৰ নিৰ্বাচনত নিৰ্দলীয় সদস্যৰ উপৰিও ৭টা ৰাষ্ট্ৰীয় পৰ্যায়ৰ, ১টা ৰাজ্যিক পৰ্যায়ৰ আৰু ১টা পঞ্জীভূক্ত ৰাজনৈতিক দলে অংশগ্ৰহণ কৰিছিল। 

### ৰাষ্ট্ৰীয় পৰ্যায়ৰ দল
#ভাৰতীয় জনসংঘ
#ভাৰতৰ কমিউনিষ্ট পাৰ্টী
#ভাৰতৰ মাৰ্ক্সবাদী কমিউনিষ্ট পাৰ্টী
# ভাৰতীয় জাতীয় কংগ্ৰেছ
#ভাৰতীয় জাতীয় কংগ্ৰেছ (অৰ্গেনাইজেচন)
#সংযুক্ত ছোচিয়েলিষ্ট পাৰ্টী
#স্বতন্ত্ৰ পাৰ্টী
### ৰাজ্যিক পৰ্যায়ৰ দল
#অখিল ভাৰত ফৰৱাৰ্ড ব্লক
### পঞ্জীভূক্ত দল
#ভৈয়াম জনজাতি পৰিষদ, অসম
## বিজয়ী প্ৰাৰ্থীসকল

## তথ্য উৎস

শ্ৰেণী:অসমৰ বিধানসভা নিৰ্বাচন
জগন্নাথ মন্দিৰ, ডিব্ৰুগড়

**শ্ৰীক্ষেত্ৰ ধাম, মহাপ্ৰভু জগন্নাথ মন্দিৰ** অসমৰ ডিব্ৰুগড় জিলাৰ ডিব্ৰুগড় চহৰত অৱস্থিত ভগৱান জগন্নাথৰ প্ৰতি সমৰ্পিত মন্দিৰ। হিন্দু ধৰ্মৰ চাৰি ধামৰ অন্যতম ওড়িশাৰ পুৰীত অৱস্থিত শ্ৰী জগনাথ মন্দিৰক আৰ্হি হিচাপে ২০১৪ চনত এই মন্দিৰ নিৰ্মাণ কৰা হৈছিল। ডিব্ৰুগড়-তিনিচুকীয়া বাইপাছ পথৰ খনিকৰৰ মহাত্মা গান্ধী উদ্যানৰ ওচৰত অৱস্থিত এই মন্দিৰৰ উচ্চতা ৮৫ ফুট। স্থাপত্য গাঁথনি অনুসৰি এই মন্দিৰটো পুৰীত অৱস্থিত ভাৰতৰ মূল জগনাথ মন্দিৰ দ্বিতীয় স্বৰূপ।

## ইতিহাস
জগন্নাথ মন্দিৰৰ নিৰ্মাণকাৰ্য শ্ৰী শ্ৰী জগন্নাথ সাংস্কৃতিক ন্যাসৰ তত্ত্বাৱধানত আৰম্ভ হৈছিল। মন্দিৰৰ বাবে প্ৰয়োজনীয় পাঁচ বিঘা ভূমি বকপাৰা চাহ বাগিচায়ে দান কৰিছিল। এই ন্যাসে বৰ্তমান প্ৰতিষ্ঠানটোৰ আনুষ্ঠানিক অভিভাৱক আৰু ৰক্ষক হিচাপে কাম কৰে। ২০১৪ চনত তিৰুপতি বালাজী মন্দিৰৰ অহা পুৰোহিতৰ উপস্থিতত প্ৰাণ প্ৰতিষ্ঠা সমৰোহ অনুষ্ঠিত হৈছিল। তদানীন্তন অসমৰ ৰাজ্যপাল জনকী বল্লভ পটনায়কে এই মন্দিৰ স্থাপনত বিশেষ অৱদান আগবঢ়াইছিল।

## স্থাপত্য
ডিব্ৰুগড়ৰ জগন্নাথ মন্দিৰ পুৰীত অৱস্থিত জগন্নাথ মন্দিৰৰ আৰ্হি হিচাপে লৈ নিৰ্মাণ কৰা হৈছে। 
মূল মন্দিৰটো কলিংগ স্থাপত্যশৈলীৰ হোৱাৰ হেতুকে এই মন্দিৰো একে শৈলীত নিৰ্মাণ কৰা হৈছে। মন্দিৰৰ মূল শিখৰৰ উচ্চতা ৮৫ ফুট। মন্দিৰ প্ৰাংগণত মুঠ সাতটা মন্দিৰ আছে। মন্দিৰৰ মূল উপাস্য মহাপ্ৰভু জগন্নাথৰ লগতে বলভদ্ৰ, সুভদ্ৰা, শিৱ, গণেশ, হনুমান আৰু দেৱী মন্দিৰ আছে। মন্দিৰৰ চাৰিওফালে ৩ মিটাৰ উচ্চতাৰ দেৱাল আছে আৰু দেৱালত কৃষ্ণলীলা আৰু পুৰাণৰ দৃশ্য ভাস্কৰ্য ৰূপত সজোৱা হৈছে। মন্দিৰলৈ সোমোৱা দুখন প্ৰৱেশদ্বাৰ আছে। মূল প্ৰৱেশদ্বাৰৰ দুয়োফালে দুটা সিংহৰ প্ৰতিকৃতি থকাৰ বাবে ইয়াক সিংহদ্বাৰ বোলা হয়।

## পৰ্যটন
জগন্নাথ মন্দিৰ হিন্দু ধৰ্মাৱলম্বী লোকসকলৰ পৱিত্ৰ উপাসনাস্থল। ইয়ালৈ দৈনন্দিন বহু ভক্তৰ সমাগম হয়। পুৰীৰ জগন্নাথ মন্দিৰৰ আৰ্হি হিচাপে ইয়ালৈ দেশ-বিদেশৰ নানা পৰ্যটক আহে। মন্দিৰৰ স্থাপত্য আৰু চৌপাশৰ সেউজীয়া পৰিৱেশে পৰ্যটকক আকৰ্ষণ কৰে। প্ৰতি বছৰে অনুষ্ঠিত ৰথযাত্ৰাতো মন্দিৰত ভক্ত সকলৰ ভীৰ পৰিলক্ষিত হয়।

## যাতায়ত
জগন্নাথ মন্দিৰ ডিব্ৰুগড় চহৰৰ পৰা ৭ কিঃমিঃ নিলগত ডিব্ৰুগড়-তিনিচুকীয়া বাইপাছ পথৰ দাঁতিত খনিকৰ নামে ঠাইত অৱস্থিত। ইয়াৰ পৰা ডিব্ৰুগড় ৰেল ষ্টেচন
প্ৰায় ৭ কিঃমিঃ আৰু ডিব্ৰুগড় বিমানবন্দৰ প্ৰায় ১২ কিঃমিঃ নিলগত অৱস্থিত।ডিব্ৰুগড় চহৰৰ পৰা জগন্নাথ মন্দিৰলৈ যোৱা নিয়মীয়াকৈ অটো ৰিক্সা পোৱা যায়। 

## চিত্ৰভঁৰাল

Jagannath Temple-Dibrugarh...2.jpg| জগন্নাথ মন্দিৰৰ সিংহদ্বাৰ
Jagannath Temple-Dibrugarh.jpg| জগন্নাথ মন্দিৰৰ চৌপাশ

## তথ্য উৎস

শ্ৰেণী:অসমৰ ধৰ্মীয় স্থান
শ্ৰেণী:ডিব্ৰুগড় জিলাৰ পৰ্যটনস্থলী
শ্ৰেণী:হিন্দুধৰ্মৰ মঠ-মন্দিৰ
বাচ্ কীন-ৰবিনচ

**বাচ্ কীন-ৰবিনচ** () হৈছে আইচক্ৰীম ৰ'লাৰৰ এক আন্তঃৰাষ্ট্ৰীয় শৃংখলা। ইয়াত ৩০ৰো অধিক দেশত লাভ কৰা হৈছে। ৫৮০০ স্থানৰ ভিতৰত, ২৮০০খন আমেৰিকা যুক্তৰাষ্ট্ৰত আধাৰিত। ইয়াক ১৯৫৩ চনত বাৰ্ট বাচ্নে আৰু ইৰভ ৰবিনছ ৰ দুটা পৃথক আইচক্ৰীম উদ্ভাৱনৰ একত্ৰীকৰণৰ দ্বাৰা প্ৰতিপালিত কৰা হৈছিল, যি সকল ভাই-ভনী আছিল। একত্ৰীকৰণৰ আগতে, দুটা পৃথক আইচক্ৰীম উদ্যেকক বাৰ্টৰ আইচক্ৰীম দোকান আৰু স্নোবাৰ্ড আইচক্ৰীম বুলি কোৱা হৈছিল। সেই সময়ত স্নোবাৰ্ড আইচক্ৰীমৰ ২১টা ফ্ল'ৰেআছিল, যাক উপন্যাস আৰু সতেজ হিচাপে প্ৰশংসা কৰা হৈছিল।

## অন্যান্য ৱেবছাইট
* 

শ্ৰেণী:কোম্পানী
উপভাষা

**উপভাষা** () ভাষাৰ একোটা ভাগ৷ প্ৰত্যেক ভাষাৰে কিছুমান বেলেগ বেলেগ ৰূপ থাকে, সেইবোৰেই উপভাষা৷ ভৌগলিকভাৱে বিস্তৃত এটা এলেকাত, কোনো এটা ভাষা কোৱা লোকৰ সংখ্যা বৃদ্ধি পোৱাৰ লগে লগে সেই ভাষা সম্প্ৰদায়ৰ লোকসকলৰ মাজত বেলেগ বেলেগ ৰূপ কিছুমান গঢ়ি উঠে৷ ইয়াৰ কাৰণ, ঘাইকৈ সেই ভাষা সম্প্ৰদায়ৰ মাজত সঘন মিলামিছা বা যোগাযোগৰ অভাৱ৷ এনেদৰে কিছু দিনৰ পাছত সেই ভাষা সম্প্ৰদায়টোৰ সৰু সৰু ক্ষেত্ৰ বা অঞ্চল বিশেষে কিছুমান আঞ্চলিক ৰূপ গঢ় লৈ উঠে। দীৰ্ঘদিন ব্যৱধানৰ অন্তত এটা ক্ষেত্ৰীয় ৰূপৰ সৈতে অন্য এটা ক্ষেত্ৰীয় ৰূপৰ ধ্বনিগত, ৰূপগত, শব্দগত আৰু বাক্যগত দিশত কিছুমান পাৰ্থক্য পৰিলক্ষিত হয়। সূক্ষ্মভাৱে পৰ্যবেক্ষণ কৰিলে এনে ভেদবোৰ চকুত পৰে। এনেদৰে একোটা ভাষাৰ পৰা সৃষ্টি হোৱা ভৌগোলিক পৰিসীমাৰ ভিতৰৰ সেই কথিত ৰূপসমূহক প্ৰধান বা মূল ভাষাটোৰ উপভাষা বুলি কোৱা হয় অৰ্থাৎ এটা অঞ্চলৰ ভাষা আৰু আন এটা অঞ্চলৰ ভাষাৰ মাজত ধ্বনি, ধ্বনি সংযোগ বা ৰূপ আৰু শব্দমালাৰ নানা পৰিৱৰ্তনে দেখা দিয়ে৷ ভাষাৰ এনে আঞ্চলিক ৰূপক উপভাষা বোলে৷
## উপভাষা সৃষ্টিৰ কাৰণ
উপভাষা মান্যভাষাৰে এটা ৰূপ৷ প্ৰকৃততে উপভাষাৰ এটা ৰূপকহে মান্য ভাষা হিচাপে স্বীকৃতি দিয়া হয়; গতিকে উপভাষাসমূহো ভাষাৰেই এটা ৰূপ৷ একে বৈশিষ্ট্য ধাৰণ কৰা একোটা ভাষাৰ বেলেগ বেলেগ ৰূপ কিয় হয় অথবা উপভাষা সৃষ্টি কিয় হয়, তাৰ কিছুমান কাৰণ হ’ল; ভৌগলিক, ৰাজনৈতিক, অৰ্থনৈতিক, সাংস্কৃতিক, বাণিজ্যিক আৰু মনস্তাত্ত্বিক৷ ভৌগলিক বিস্তৃতিয়ে সঘন যাতায়াত নোহোৱাৰ ফলত ভাষাৰ ওপৰত প্ৰভাৱ পেলায়৷ সঘন যোগাযোগৰ অভাৱত স্থানীয়ভাৱে ভাষাই কিছুমান বিশেষ বৈশিষ্ট্য ধাৰণ কৰে৷ দেশৰ ৰাজধানীলৈ বিভিন্ন ঠাইৰ পৰা মানুহৰ আহ-যাহ হয়৷ প্ৰত্যেক ঠাইৰ প্ৰব্ৰজিত মানুহে নিজা নিজা ভাষা কয় আৰু ইটো-সিটোৰ সংস্পৰ্শত ভাষাৰ ৰূপ=ধ্বনি-সুৰ আদিৰ ওপৰত প্ৰভাৱ পৰে৷ তদুপৰি, একে ৰাজনৈতিক আদৰ্শ অনুগামী লোকৰ মাজতো ভাষাৰ ৰূপ বেলেগ ধৰণে গঢ়ি উঠিব পাৰে৷ অৰ্থনৈতিক কাৰণত মানুহৰ জীৱন ধাৰণৰ মান বেলেগ বেলেগ হ’লে ভাষায়ো তাৰ লগে লগে ৰূপ সলায়৷ চহকী মানুহ এঘৰ আৰু আৰ্থিকভাৱে দুৰ্বল মানুহ এঘৰৰ মাজত ভাষাৰ প্ৰভেদ সহজেই চকুত পৰে৷ সাংস্কৃতিক কাৰণতো ভাষা সলনি হয়৷ কলা-সংস্কৃতিৰ সৈতে জড়িত ব্যক্তিৰ ভাষা সাধাৰণ লোকৰ ভাষাতকৈ কিছু পৃথক৷ আনহাতে, ভাষাৰ ৰূপৰ পৰিৱৰ্তন বা উপভাষা সৃষ্টিৰ আঁৰত মনস্তাত্ত্বিক কাৰণেও ক্ৰিয়া কৰে৷ শিক্ষিত বা ধনী লোকে একে ঠাইতে থাকিলেও অশিক্ষিত বা দুখীয়া লোকতকৈ কিছু বেলেগ শব্দৰূপ নিতৌ ব্যৱহাৰ কৰাৰ ফলত ভাষাৰ একোটা বেলেগ ৰূপে গা কৰি উঠিব পাৰে৷
## উপভাষাৰ আঞ্চলিক ৰূপ
একোটা উপভাষাৰ আকৌ কিছুমান আঞ্চলিক ৰূপ থাকিব পাৰে৷ তাকে স্থানীয় উপভাষা বোলে৷ একেধৰণৰ ধ্বনি, শব্দ গঠন প্ৰণালী আৰু শব্দমালা ব্যৱহাৰ কৰা কোনো জনসমষ্টিক ভাষা-সম্প্ৰদায় বোলা হয়৷  এনেদৰে অসমীয়া ভাষাৰ কেইবাটাও উপাভাষাৰ ৰূপ আছে৷ যেনে, বৰপেটা আৰু ইয়াৰ ওচৰৰ ঠাইবোৰক লৈ পশ্চিম অঞ্চল, নলবাৰী আৰু ইয়াৰ ওচৰ-পাজৰৰ ঠাইবোৰক লৈ মধ্য অঞ্চল আৰু ব্ৰহ্মপুত্ৰৰ দক্ষিণ পাৰৰ ছয়গাঁও বকো অঞ্চল৷ ঠিক সেইদৰে, উজনিৰ উপভাষাটোৰো কিছুমান আঞ্চলিক ৰূপ আছে৷ এই স্থানীয় ৰূপবোৰৰ মাজত ধ্বনিগত, শব্দগত আৰু শ্বাসাঘাতৰ তাৰতম্যত পাৰ্থক্য পৰিলক্ষিত হয়৷  
## তথ্য সূত্ৰ

শ্ৰেণী:ভাষাবিজ্ঞান
শ্ৰেণী:ভাষা
শ্ৰেণী:উপভাষা